cyanic-selkie/wikianc huggingface dataset:
ಡಾಪ್ಲರ್ ಪರಿಣಾಮ
ಶಬ್ದಮೂಲ ಸ್ಥಿರವಾಗಿದ್ದು, ಗ್ರಾಹಕ ಚಲನೆಯಲ್ಲಿದ್ದರೆ:
ಶಬ್ದಮೂಲವೊಂದು v ವೇಗವುಳ್ಳ, fT ಆವರ್ತಾಂಕವುಳ್ಳ ಶಬ್ದವನ್ನು ಹೊಮ್ಮಿಸುತ್ತಿರುವಾಗ, ಗ್ರಾಹಕನೊಬ್ಬ vR ವೇಗದೊಂದಿಗೆ ಅದರೆಡೆಗೆ ಚಲಿಸುತ್ತಿದ್ದರೆ, ಶಬ್ದದ ಸಾಪೇಕ್ಷ ಆವರ್ತಾಂಕ ಹೀಗಿರುತ್ತದೆ: fR=[(v+vR)/v]fT ಹೀಗೆ ಗ್ರಾಹಕ ಸ್ಥಿರಶಬ್ದಮೂಲದೆಡೆಗೆ ಚಲಿಸುತ್ತಿದ್ದರೆ, ಸಾಪೇಕ್ಷ ಆವರ್ತಾಂಕ ಹೆಚ್ಚುತ್ತದೆ. ಈ ಸಂದರ್ಭದಲ್ಲಿ ಸಾಪೇಕ್ಷ ಆವರ್ತಾಂಕ ಹೀಗಿರುತ್ತದೆ: fR=[(v-vR)/v]fT ಈಗ ಗ್ರಾಹಕನ ವೇಗ ಹೆಚ್ಚಿದಂತೆ ಸಾಪೇಕ್ಷ ಆವರ್ತಾಂಕ ಕಡಿಮೆಯಾಗುತ್ತದೆ.
ಶಬ್ದಮೂಲ ಹಾಗೂ ಗ್ರಾಹಕ ಇಬ್ಬರೂ ಚಲನೆಯಲ್ಲಿದ್ದರೆ:
ಶಬ್ದಮೂಲ ಗ್ರಾಹಕನೆಡೆಗೆ ಹಾಗೂ ಗ್ರಾಹಕ ಶಬ್ದಮೂಲದ ವಿರುದ್ಧದಿಕ್ಕಿನಲ್ಲಿ ಚಲನೆಯಲ್ಲಿದ್ದರೆ, ಶಬ್ದಮೂಲದ ವೇಗ vs ಗ್ರಾಹಕನ ವೇಗ vR ಹಾಗೂ ಶಬ್ದವೇಗ v ಆಗಿದ್ದಾಗ, ಸಾಪೇಕ್ಷ ಆವರ್ತಾಂಕ ಹೀಗಿರುತ್ತದೆ: fR=[(v-vR)/(v-vs)]fT
ವಿಶೇಷ ಸಂದರ್ಭಗಳು
fR=[(v+vR)/(v-vs)]fT ಆಗಿರುತ್ತದೆ. fR=[(v-vR)/(v+vs)]fT ಆಗಿರುತ್ತದೆ. fR=[(v+vR)/(v+vs)]fT
ಎಲ್ಲ ಸಂದರ್ಭಗಳಿಗೂ ಹೊಂದುವಂತೆ ಸಾಮಾನ್ಯ ಸಮೀಕರಣವನ್ನು ಹೀಗೆ ಬರೆಯಬಹುದು: fR=[(v-vR)/(v-vs)]fT
ಗಾಳಿಯ ಬೀಸುವಿಕೆಯ ಪರಿಣಾಮ
ಗಾಳಿ ಶಬ್ದದ ದಿಕ್ಕಿನಲ್ಲಿ w ವೇಗದಿಂದ ಬೀಸುತ್ತಿದ್ದರೆ, ಶಬ್ದದ ಸಾಪೇಕ್ಷ ವೇಗ ಹೆಚ್ಚಿ (v+w) ಆಗುತ್ತದೆ. ಹಾಗಾಗಿ ಮೇಲಿನ ಎಲ್ಲ ಸನ್ನಿವೇಶಗಳಲ್ಲಿ ಗಾಳಿಯ ಚಲನೆಯನ್ನು ಗಮನಿಸುವುದಾದರೆ, v ಅನ್ನು (v+w) ಎಂದು ನೋಡಬೇಕಾಗುತ್ತದೆ. ಆಗ ಡಾಪ್ಲರ್ ಪರಿಣಾಮದ ಸಮೀಕರಣ ಹೀಗಾಗುತ್ತದೆ: fR=[((v+w)-vR)/((v+w)-vs)]fT ಆದರೆ ಗಾಳಿ ಶಬ್ದದ ವಿರುದ್ಧದಿಕ್ಕಿನಲ್ಲಿ ಬೀಸುತ್ತಿದ್ದಾಗ ಸಮೀಕರಣ ಹೀಗೆ ಮಾರ್ಪಾಡಾಗುತ್ತದೆ: fR=[((v-w)-vR)/((v-w)-vs)]fT
ಬಾಹ್ಯ ಕೊಂಡಿಗಳು
ವರ್ಗ:ಚುಟುಕು ವರ್ಗ:ವಿಜ್ಞಾನ ವರ್ಗ:ಭೌತಶಾಸ್ತ್ರ
ಒಸಡಿನ ರೋಗಗಳು
thumb ಒಸಡಿನ ರೋಗಗಳು : ನಡು ವಯಸ್ಸು ದಾಟಿದ ಮೇಲೆ ಹಲ್ಲು ಬೀಳಲು ಬಹುಮುಖ್ಯ ಕಾರಣ ಒಸಡಿನ ರೋಗಗಳು (ಪೆರಿಡಾಂಟಲ್ ಡಿಸೀಸಸ್ ). ಈ ರೋಗಗಳು ಮೊದಲು ಒಸಡಿನಲ್ಲಿ ಆರಂಭವಾಗಿ ಕ್ರಮೇಣ ಹಲ್ಲುಗಳಿಗೆ ಆಧಾರ ನೀಡುವ ಸುತ್ತಲಿನ ಅಂಗ ಭಾಗಗಳಿಗೆ ಅಂದರೆ ಹಲ್ಲು ಮತ್ತು ದವಡೆಯೊಳಗೆ ಸಂಬಂಧ ಕಲ್ಪಿಸುವ ದಂತಕೋಶದ ಎಳೆಗಳು, ಹಲ್ಲುಗಳನ್ನು ಹಿಡಿದಿಡುವ ಬಾಯಿ ಮೂಳೆಗಳು ಮತ್ತು ಹಲ್ಲಿನ ಬೇರನ್ನು ಮುಚ್ಚುವ ಸಿಮೆಂಟಿನಂಥ ವಸ್ತುಗಳಿಗೆ ಹರಡುತ್ತವೆ.
ಹಂತ
ಒಸಡಿನ ರೋಗಗಳು ಅತಿ ಪ್ರಾಚೀನವೆನ್ನಲು ನಿದರ್ಶನಗಳಿವೆ. ಇವುಗಳ ಬೆಳೆವಣಿಗೆ ಸಾಮಾನ್ಯವಾಗಿ ಎರಡು ಹಂತಗಳಲ್ಲಿ ಇದೆ. ಒಸಡಿನ ಉರಿತ ಮೊದಲು ಪ್ರಾರಂಭವಾಗಿ ಅದು ಉಬ್ಬಿ ಕೀವುಗಟ್ಟುತ್ತದೆ. ಅನಂತರ ಹಲ್ಲಿಗೆ ಆಧಾರ ನೀಡುವ ಅಂಗ ಭಾಗಗಳಿಗೆ ರೋಗ ಹರಡುತ್ತದೆ. ಒಸಡಿನ ಉರಿತಕ್ಕೆ ಬಾಯಿಯ ಸ್ಥಿತಿಗತಿಗಳೇ ಕಾರಣ, ಯಾಂತ್ರಿಕ ನ್ಯೂನತೆ, ಉಷ್ಣತೆಯ ಪ್ರಭಾವ, ರಾಸಾಯನಿಕ ಪದಾರ್ಥಗಳು, ಜೀವಾಣುಗಳು ಮತ್ತು ಶಿಲೀಂಧ್ರಗಳ ಕಾರ್ಯ ಚಟುವಟಿಕೆ ಮತ್ತು ಒಗ್ಗದಿರುವಿಕೆಯ ವಸ್ತುಗಳ ಸೇವನೆಯ ಫಲವಾಗಿ ರೋಗ ಬರಬಹುದು. ಜೊಲ್ಲಿನಲ್ಲಿನ ಖನಿಜ ಪದಾರ್ಥಗಳು ಮತ್ತು ಬಾಯಲ್ಲಿನ ಅಣುಜೀವಿಗಳು ಸೇರ್ಪಡೆಗೊಂಡು ದಪ್ಪನಾಗಿ, ಒರಟಾಗಿ ಪಕಳೆಯಂತೆ ಹಲ್ಲಿನ ಮೇಲೆ ಭದ್ರವಾಗಿ ನೆಲೆಯೂರಬಲ್ಲುವು. ಈ ಪಕಳೆ ಅಥವಾ ಹಲ್ಲುಗಾರೆ ಒಸಡಿನಿಂದ ಆವೃತವಾದ ಹಲ್ಲಿನ ಬೇರಿನವರೆಗೂ ಹರಡುತ್ತದೆ. ಇದು ಒಸಡಿನ ಉರಿತವನ್ನುಂಟು ಮಾಡುತ್ತದೆ. ಒಮ್ಮೆ ಪ್ರಾರಂಭವಾಗಿ ಹಲ್ಲಿನ ಮೇಲೆ ನೆಲೆಯೂರಿದ ಹಲ್ಲುಗಾರೆಯನ್ನು ದಂತ ಮಂಜನದಿಂದ ತೆಗೆಯಲು ಸಾಧ್ಯವಿಲ್ಲ. ದಂತ ಶಸ್ತ್ರದ ಉಪಯೋಗದಿಂದ ಮಾತ್ರ ಅದನ್ನು ತೆಗೆಯಬಹುದು. ಸವಕಳಿಗೊಂಡ ಹಲ್ಲುಗಳು, ತುಂಬಿದ ಹಲ್ಲುಗಳು, ಕೊಳೆತ ಹಲ್ಲಿನೊಳಗಿನ ಪೊಳ್ಳಿನ ಚೂಪಾದ ಭಾಗಗಳು, ಬಾಯಿ ಮುಚ್ಚಿದಾಗ ಒಂದಕ್ಕೊಂದು ಸೇರಿಕೊಳ್ಳದ ಹಲ್ಲುಗಳು, ಜಗಿಯುವಾಗ ಹಲ್ಲು ಮತ್ತು ಒಸಡಿನ ಸಂದಿನಲ್ಲಿ ಸಿಕ್ಕಿಹಾಕಿಕೊಳ್ಳುವ ಆಹಾರ ಮತ್ತು ಆಗಾಗ್ಗೆ ಹಲ್ಲಿನ ಮೇಲೆ ಬೀಳುವ ಪೆಟ್ಟಿನ ಪ್ರಭಾವ-ಇವೆಲ್ಲ ಒತ್ತಡಗಳಿಗೆ ಒಳಗಾಗುವ ಒಸಡಿನ ಮೃದುಭಾಗಗಳ ಉರಿತಕ್ಕೆ ಕಾರಣವಾಗಿ ಕ್ರಮೇಣ ಒಸಡಿನ ರೋಗವನ್ನುಂಟು ಮಾಡುತ್ತವೆ. ನ್ಯೂನ ಆಹಾರ ಸೇವನೆ, ತನ್ಮೂಲಕ ಉಂಟಾದ ರೋಗನಿರೋಧ ಶಕ್ತಿಯ ಕುಂದುವಿಕೆಗಳು ರೋಗದ ಬೆಳೆವಣಿಗೆಗೆ ಚಾಲನೆಯನ್ನುಂಟು ಮಾಡುತ್ತವೆ. ಈ ರೋಗಗಳಿಂದ ನರಳುವವರು ಸಹಜವಾಗಿ ಮೆತ್ತನೆಯ ಆಹಾರವನ್ನು ಆಯ್ದುಕೊಳ್ಳುತ್ತಾರೆ. ಅದು ಸವಕಳಿಗೆ ಮತ್ತಷ್ಟು ಉತ್ತೇಜನ ಕೊಡುತ್ತದೆ. ಬಾಯಿಯಿಂದ ಉಸಿರಾಟ ಮಾಡುವವರಲ್ಲಿ ಒಸಡು ಒಣಗುತ್ತದೆ. ಗರ್ಭಿಣಿಯರಲ್ಲಿ, ಆಹಾರದಲ್ಲಿನ ಸಿ ಜೀವಾತುವಿನ ಕೊರತೆಯಿಂದಾಗಿ, ರಕ್ತಗಂತಿಯಾದಾಗ ಮತ್ತು ಡೈಲಾಂಟಿನ್ ಔಷಧಿಯ ಸೇವನೆಯ ಫಲವಾಗಿ ಒಸಡಿನ ಉರಿತ ತೋರಿಬರಬಹುದಾಗಿದೆ.
ಒಸಡುಗಳು ಕೆಂಪಗೆ ಸ್ಪಂಜಿನಂತೆ ಉಬ್ಬಿ ಹಲ್ಲುಗಳನ್ನು ಮುಚ್ಚುವಷ್ಟು ಜೋರಾಗಿ ಬೆಳೆಯುತ್ತವೆ. ಹಲ್ಲುಜ್ಜಿದಾಗ ರಕ್ತ ಸುರಿಯುತ್ತದಲ್ಲದೆ, ಅನೇಕ ಬಾರಿ ಅವನ್ನು ಮುಟ್ಟಿದರೇ ರಕ್ತ ಒಸರುತ್ತದೆ. ಆದರೂ ಪ್ರಾರಂಭದಲ್ಲಿ ಅದು ಅಷ್ಟೊಂದು ತೊಂದರೆ ಕೊಡದು. ಆದ್ದರಿಂದ ಅನೇಕರು ಅದನ್ನು ಉಪೇಕ್ಷಿಸಿ ಬಿಡುತ್ತಾರೆ. ಆಗಾಗ್ಗೆ ಒಸಡು ದಪ್ಪನಾಗಿ, ರೋಗಾಣು ಜೀವಿಗಳ ಬೆಳೆವಣಿಗೆಯ ಫಲವಾಗಿ ನೋವು ತೋರಿಬರಬಹುದು. ಇನ್ನು ಕೆಲವು ವೇಳೆ ಅಷ್ಟೊಂದು ತೀವ್ರತರವಲ್ಲದ ನೋವು ಆಹಾರವನ್ನು ಜಗಿಯುವಾಗ ಮತ್ತು ಅನಂತರ ತೋರಿಬರಬಹುದು. ರೋಗ ಒಳಗೇ ಬೆಳೆದು ಮುಂದೆ ಚಿಕಿತ್ಸೆಗೇ ಆತಂಕವನ್ನುಂಟು ಮಾಡಬಹುದು. ದಿನೇ ದಿನೇ ಒಸಡಿನ ಉರಿತ ಹಲ್ಲಿನ ಬೇರಿನತ್ತ ಸಾಗಿಹೋಗುತ್ತದೆ. ಹಲ್ಲುಗಳು ಒಸಡಿನಿಂದ ಬೇರ್ಪಡೆಗೊಳ್ಳುತ್ತ ಅಲ್ಲಿ ಚಿಕ್ಕ ಚಿಕ್ಕ ಕೋಶಗಳು ರೂಪುಗೊಳ್ಳುತ್ತವೆ. ಆಹಾರದ ಚೂರುಗಳು, ಅಣುಜೀವಿಗಳು, ರೋಗಾಣುಜೀವಿಗಳು ಮತ್ತು ಕೆಲವು ಬಾರಿ ಕೀವು ಆ ಪ್ರದೇಶವನ್ನು ತುಂಬಿಕೊಳ್ಳುತ್ತವೆ. ರೋಗ ಬಲಿತಂತೆ, ದಂತಕೋಶದ ಎಳೆಗಳು ಸವಕಳಿಗೊಳ್ಳುವುದಲ್ಲದೆ, ಹಲ್ಲುಗಳಿಗೆ ಆಧಾರವನ್ನೊದಗಿಸಿದ ಮೂಳೆಗಳ ಅನುವಳಿಕೆಯುಂಟಾಗುತ್ತದೆ. ಹಲ್ಲುಬೇರಿನ ಕುಳಿಗಳು ಸವೆದು ಹೋಗುತ್ತವೆ; ಸಿಮೆಂಟು ಬೇರ್ಪಡೆಗೊಂಡು ಆಧಾರ ಸಡಿಲಗೊಳ್ಳುತ್ತದೆ. ರೋಗಿಷ್ಟ ಹಲ್ಲುಗಳು ಅಲುಗಾಡುತ್ತ ಕ್ರಮೇಣ ಬಿದ್ದುಹೋಗುತ್ತವೆ. ಈ ರೋಗ ಒಂದೇ ಹಲ್ಲಿನ ಇಲ್ಲವೇ ಅನೇಕ ಅಥವಾ ಎಲ್ಲ ಹಲ್ಲುಗಳ ಒಸಡಿನ ಪ್ರದೇಶವನ್ನು ಒಳಗೊಳ್ಳಬಹುದು.
ಚಿಕ್ಕ ವಯಸ್ಸಿನಲ್ಲಿ ಹಲ್ಲಿನ ಬಗ್ಗೆ ಯಾವ ಕಾಳಜಿಯನ್ನೂ ವಹಿಸದೆ, ಉಪೇಕ್ಷೆ ಮಾಡುವವರಲ್ಲಿ ಈ ರೋಗಗಳು ಹೆಚ್ಚಾಗಿ ತೋರಿಬರುತ್ತವೆ. ಒಸಡಿನ ಉರಿತಕ್ಕೆ ಚಿಕಿತ್ಸೆ ನೀಡದಿದ್ದರೆ ಅದು ಬೆಳೆದು ರೋಗವಾಗಿ ಪರಿಣಮಿಸುವುದು. ಹಲ್ಲುಗಳನ್ನು ಉಜ್ಜಿ ಚೊಕ್ಕಟವಾಗಿಟ್ಟುಕೊಳ್ಳುವಲ್ಲಿ ಶ್ರದ್ಧೆ ವಹಿಸಬೇಕು. ಆಹಾರಾಂಶಗಳು ಹಲ್ಲಿನ ಸಂದುಗೊಂದುಗಳಲ್ಲಿ ಸೇರ್ಪಡೆಗೊಳ್ಳದಂತೆ ಊಟ ಆದ ಮೇಲೆ ನೀರಿನಿಂದ ಬಾಯನ್ನು ಚೆನ್ನಾಗಿ ಮುಕ್ಕಳಿಸಿ ತೊಳೆಯಬೇಕು, ಇಲ್ಲವೆ ಹಲ್ಲುಜ್ಜಬೇಕು. ಹಲ್ಲುಗಾರೆ ಸೇರ್ಪಡೆಗೊಳ್ಳದಂತೆ ಅದನ್ನು ತೆಗೆಸಿಕೊಳ್ಳಬೇಕು. ಸಮತೋಲ ಆಹಾರ ಮತ್ತು ಬಿರುಸಾದ ಆಹಾರ ಸೇವನೆಯಿಂದ ಒಸಡುಗಳ ಭದ್ರತೆ ಹೆಚ್ಚುತ್ತದೆ. ಒಸಡಿನಿಂದ ರಕ್ತ ಸೋರಿಕೆ, ಬಾಯ ದುರ್ವಾಸನೆ, ಒಸಡಿನಿಂದ ಹಲ್ಲುಗಳ ಬೇರ್ಪಡಿಕೆ ಮತ್ತು ಅವುಗಳ ಅಲುಗಾಟ ತೋರಿಬಂದಾಗ ದಂತವೈದ್ಯರಿಂದ ಯೋಗ್ಯ ಚಿಕಿತ್ಸೆ ಪಡೆಯಬೇಕು. (ಪಿ.ಎಸ್.ಎಸ್.)
ಉಲ್ಲೇಖಗಳು
ವರ್ಗ:ರೋಗಗಳು
ಬಾಲಬೋಧ
ಹಿಂದೆ ಉತ್ತರ ಕರ್ನಾಟಕದಲ್ಲಿ ಮಕ್ಕಳಿಗೆ ಕಲಿಸುವ ಮರಾಠಿ ಶಿಕ್ಷಣಕ್ಕೆ ಬಾಲಬೋಧೆಯ ಶಿಕ್ಷಣ ಎನ್ನುತ್ತಿದ್ದರು.
ವರ್ಗ:ಶಿಕ್ಷಣ
ವಾಲ್ಫಗಾಂಗ್ ಪೌಲಿ
ವಾಲ್ಫಗಾಂಗ್ ಅರ್ನೆಸ್ಟ್ ಪೌಲಿ (25 ಏಪ್ರಿಲ್ 1900 - 15 ಡಿಸೆಂಬರ್ 1958) ಆಸ್ಟ್ರಿಯದಲ್ಲಿ ಹುಟ್ಟಿದ ಒಬ್ಬ ತಾತ್ವಿಕ ಭೌತಶಾಸ್ತ್ರಜ್ಞ ಹಾಗೂ ಕ್ವಾಂಟಮ್ ಭೌತಶಾಸ್ತ್ರದ ಅನ್ವೇಷಕ. ಕ್ರಿ.ಶ. 1945ರಲ್ಲಿ ಆಲ್ಬರ್ಟ್ ಐನ್‍ಸ್ಟೀನ್ ರವರಿಂದ ನಾಮನಿರ್ದೇಶನಗೊಂಡು ಭೌತಶಾಸ್ತ್ರದಲ್ಲಿ ನೋಬೆಲ್ ಪ್ರಶಸ್ತಿಯನ್ನು ಪಡೆದರು. ಭೌತಶಾಸ್ತ್ರದಲ್ಲಿ ಅವರ "ಪೌಲಿ ಪ್ರಿನ್ಸಿಪಲ್" ಎಂಬ ಆವಿಷ್ಕಾರವು ಪರಿಭ್ರಮಣ ಸಿದ್ಧಾಂತವನ್ನು ಒಳಗೊಂಡು ಪದಾರ್ಥ ರಚನೆಯ ಸಿದ್ಧಾಂತವನ್ನು ಆಧರಿಸಿ ರಚಿಸಲ್ಪಟ್ಟಿದೆ.
ಜೀವನಚರಿತ್ರೆ
ವಾಲ್ಫಗಾಂಗ್ ಜೋಸೆಫ್ ಪೌಲಿ ಎಂಬ ರಸಾಯನಶಾಸ್ತ್ರಜ್ಞ ಹಾಗೂ ಬರ್ತಾ ಕ್ಯಾಮಿಲ್ಲಾ ಸ್ಕೂಜ್ ದಂಪತಿಗಳ ಮಗನಾಗಿ ವಿಯೆನ್ನ ನಗರದಲ್ಲಿ ವಾಲ್ಫಗಾಂಗ್ ಅರ್ನೆಸ್ಟ್ ಪೌಲಿ ಜನಿಸಿದರು. ಪೌಲಿಯವರ ಅಕ್ಕ ಹರ್ತಾ ಪೌಲಿ ಒಬ್ಬ ಲೇಖಕಿ ಹಾಗೂ ನಟಿ. ಪೌಲಿಯವರ ಮಧ್ಯನಾಮವು ಅವರ ಹಿತರಕ್ಷಕ ಹಾಗೂ ಭೌತಶಾಸ್ತ್ರಜ್ಞರೂ ಆದ ಅರ್ನೆಸ್ಟ್ ಮ್ಯಾಕ್ ಅವರ ಗೌರವಾರ್ಥವಾಗಿ ಬಂದಿದೆ. ಪೌಲಿಯವರು ರೋಮನ್ ಕ್ಯಾಥೋಲಿಕರಾಗಿ ಬೆಳೆದರೂ, ತದನಂತರ ಅವರ ಪೋಷಕರು ಚರ್ಚಿಗೆ ಹೋಗುವುದನ್ನು ನಿಲ್ಲಿಸಿದರು. ಪೌಲಿಯವರು ಒಬ್ಬ ತಾರ್ಕಿಕ ದೈವವಾದಿ ಮತ್ತು ಯೋಗಿಯೂ ಹೌದು.
ಪೌಲಿಯವರು ಕ್ರಿ.ಶ. 1918ರಲ್ಲಿ ವಿಯೆನ್ನಾದಲ್ಲಿ ಭೌತಶಾಸ್ತ್ರದ ಪದವಿಯನ್ನು ಪಡೆದರು. ಪದವಿಯ ನಂತರ ಎರಡೇ ತಿಂಗಳುಗಳಲ್ಲಿ ಆಲ್ಬರ್ಟ್ ಐನ್‍ಸ್ಟೀನ್‍ರವರ ಸಾಪೇಕ್ಷತಾ ಸಿದ್ಧಾಂತದ ಬಗೆಗಿನ ತಮ್ಮ ಮೊದಲನೆಯ ಸಂಶೋಧನಾ ಲೇಖನವನ್ನು ಪ್ರಕಟಿಸಿದರು. ಮ್ಯೂನಿಕ್ ಲುಡ್ವಿಗ್ ಮ್ಯಾಕ್ಸ್‍ಮಿಲ್ಲನ್ ವಿಶ್ವವಿದ್ಯಾಲಯದಲ್ಲಿ ಅರ್ನಾಲ್ಡ್ ಸೋಮರ್‍ಫೀಲ್ಡ್ ಎಂಬವರ ಮಾರ್ಗದರ್ಶನದಲ್ಲಿ ಅಭ್ಯಸಿಸಿ 1921ರಲ್ಲಿ ಡಾಕ್ಟರೇಟ್ ಪದವಿಯನ್ನು ಗಳಿಸಿದರು.
ಮ್ಯಾಕ್ಸ್ ಬಾರ್ನ್ ಎಂಬವರ ಬಳಿ ಸಹಾಯಕರಾಗಿ ಗೊತ್ತಿಂಗನ್ ವಿಶ್ವವಿದ್ಯಾಲಯದಲ್ಲಿ ಒಂದು ವರ್ಷ ಸೇವೆಯನ್ನು ಸಲ್ಲಿಸಿದರು. ಮುಂದಿನ ಒಂದು ವರ್ಷ ಕೋಪನ್ ಹ್ಯಾಗನ್ನಲ್ಲಿ ನೀಲ್ಸ್ ಬೋರ್ ಸಂಸ್ಥೆಯಲ್ಲಿ ಕಾರ್ಯನಿರ್ವಹಿಸಿದರು. ಈ ಸಮಯದಲ್ಲಿ ಕ್ವಾಂಟಮ್ ಮೆಕ್ಯಾನಿಕ್ಸ್‍ನ ಆಧುನಿಕ ಸಿದ್ಧಾಂತವನ್ನು ಪೌಲಿಯವರು ರಚಿಸಿದರು. ಅಣುವಿನ ಒಳಗಿನ ಎಲೆಕ್ಟ್ರಾನ್‍ನ ಬಹಿಷ್ಕರಣ ತತ್ವದ ಸೂತ್ರವನ್ನು ಅವರು ಕಂಡುಹಿಡಿದರು.
1928ರಲ್ಲಿ ಅವರನ್ನು ಸ್ವಿಟ್ಜಲ್ರ್ಯಾಂಡ್‍ನ ಜ್ಯೂರಿಚ್ ಇ.ಟಿ.ಎಚ್.ನಲ್ಲಿ ಸೈದ್ಧಾಂತಿಕ ಭೌತಶಾಸ್ತ್ರದ ಪ್ರಾಧ್ಯಾಪಕರನ್ನಾಗಿ ನೇಮಿಸಲಾಯಿತು. ಅಲ್ಲಿ ಅವರ ವೈಜ್ಞಾನಿಕ ಪ್ರಗತಿ ಗಮನಾರ್ಹವಾಗಿತ್ತು.
1931ರಲ್ಲಿ ಅವರು ಮಿಚಿಗನ್ ವಿಶ್ವವಿದ್ಯಾಲಯದಲ್ಲಿ ಹಾಗೂ 1935ರಲ್ಲಿ ಪ್ರಿನ್ಸ್‍ಟನ್ ಇನ್ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡೀಸ್ ಇಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಅವರಿಗೆ 1931ರಲ್ಲಿ ಲಾರೆಂನ್ಜ್ ಪದಕ ನೀಡಿ ಗೌರವಿಸಲಾಯಿತು.
1930ರ ಕೊನೆಯಲ್ಲಿ ತನ್ನ ನ್ಯೂಟ್ರಿನೋ ಸಿದ್ಧಾಂತದ ಅಂಗೀಕಾರದ ನಂತರ ವಿವಾಹ ವಿಚ್ಛೇದನಕ್ಕೊಳಗಾಗಿ ಅವರಿಗೆ ಅತಿಯಾದ ಖಿನ್ನತೆ ಮೂಡಿತು. ಆಗ ಅವರು ಕಾರ್ಲ್ ಜಂಗ್ ಎಂಬ ಮನೋವೈದ್ಯರ ಸಲಹೆಯನ್ನು ಪಡೆದರು. ಕಾರ್ಲ್ ಜಂಗ್ ಕೂಡ ಜ್ಯೂರಿಚ್‍ನಲ್ಲಿ ವಾಸಿಸುತ್ತಿದ್ದರು. ಅವರ ಭೇಟಿಯಿಂದಾಗಿ ಪೌಲಿಯವರು ಮನಶ್ಶಾಸ್ತ್ರದ ಅತ್ಯುತ್ತಮ ವಿದ್ಯಾರ್ಥಿಗಳಲ್ಲಿ ಒಬ್ಬರಾದರು. ಪೌಲಿಯವರ 400ಕ್ಕೂ ಹೆಚ್ಚು ಕನಸುಗಳನ್ನು ಜಂಗ್‍ರವರ "ಸೈಕಾಲಜಿ ಆಂಡ್ ಆಲ್ಕೆಮಿ" ಪುಸ್ತಕದಲ್ಲಿ ಪ್ರಕಟಿಸಲಾಗಿದೆ.
1938ರಲ್ಲಿ ಆಸ್ಟ್ರಿಯವನ್ನು ಜರ್ಮನಿಯು ಆಕ್ರಮಿಸಿದ ಕಾರಣ ಪೌಲಿಯು ಜರ್ಮನ್ ನಾಗರಿಕರಾದರು.
1939ರಲ್ಲಿ ಎರಡನೇ ಮಹಾಯುದ್ಧದ ಸಂದರ್ಭದಲ್ಲಿ ಇವರು ಬಹಳ ಕಷ್ಟವನ್ನನುಭವಿಸಿದ್ದರು. 1940ರಲ್ಲಿ ಪೌಲಿಯವರು ಅಮೇರಿಕಾದಲ್ಲಿ ಸೈದ್ಧಾಂತಿಕ ಭೌತಶಾಸ್ತ್ರದ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು.
ವೈಜ್ಞಾನಿಕ ಸಂಶೋಧನೆ
thumbnail|right|ನೀಲ್ಸ್ ಬೋರ್ ಹಾಗು ಪೌಲಿ
ಕ್ವಾಂಟಮ್ ಭೌತಶಾಸ್ತ್ರ ಕ್ಷೇತ್ರಕ್ಕೆ ಪೌಲಿಯವರ ಕೊಡುಗೆ ಅಪಾರವಾದುದು. ನೀಲ್ಸ್ ಹೆನ್ರಿಕ್ ಡೇವಿಡ್ ಬೋರ್ ಮತ್ತು ವರ್ನರ್ ಹೈಸನ್‍ಬರ್ಗ್ ಇವರಿಬ್ಬರು ಪೌಲಿಯವರ ಉತ್ತಮ ಸ್ನೇಹಿತರು. ಇವರೊಂದಿಗೆ ಪೌಲಿಯವರ ಸಂವಹನ ಗಣನೀಯವಾಗಿತ್ತು. 1924ರಲ್ಲಿ ಎರಡು ಸಂಭವನೀಯ ಬೆಲೆಯುಳ್ಳ, ಕ್ವಾಂಟಮ್ ಡಿಗ್ರೀ ಆಫ್ ಫ್ರೀಡಮ್(ಕ್ವಾಂಟಮ್ ಸಂಖ್ಯೆ) ಇದನ್ನು ಜಗತ್ತಿಗೆ ಪರಿಚಯಿಸಿದರು. ಇವರು ಪೌಲಿ ಎಕ್ಸ್ಲೂಷನ್ ತತ್ವವನ್ನು ರೂಪಿಸಿದರು. ಬಹುಶಃ ಇದು ಜಗತ್ತಿಗೆ ಅವರ ಬಲುದೊಡ್ಡ ಕೊಡುಗೆಯಾಗಿದೆ. ಇದರ ಪ್ರಕಾರ ಯಾವುದೇ ಎರಡು ಎಲೆಕ್ಟ್ರಾನ್‍ಗಳು ಒಂದೇ ಕ್ವಾಂಟಮ್ ಸಂಖ್ಯೆಯ ಡಿಗ್ರಿಯ ಆಧಾರದ ಮೇಲೆ ಒಂದೇ ಸ್ಥಿತಿಯಲ್ಲಿ ಇರಲು ಸಾಧ್ಯವಿಲ್ಲ. ಮುಂದೆ ರಾಲ್ಫ್ ಕ್ರೋನಿಗ್, ಜಾರ್ಜ್ ಉಹ್ಲೆನ್‍ಬೆಕ್ ಹಾಗೂ ಸ್ಯಾಮುಯೆಲ್ ಗೌಡ್ಸ್‍ಮಿತ್ ಇವರು ಪೌಲಿಯ ಕ್ವಾಂಟಮ್ ಡಿಗ್ರೀ ಆಫ್ ಫ್ರೀಡಮ್ ಅನ್ನು ಎಲೆಕ್ಟ್ರಾನ್‍ನ ಪರಿಭ್ರಮಣ ಎಂದು ಗುರುತಿಸಿದಾಗ "ಪರಿಭ್ರಮಣ"ದ ಪರಿಕಲ್ಪನೆಯ ಉಗಮವಾಯಿತು.
1926ರಲ್ಲಿ ಹೈಸನ್‍ಬರ್ಗ್ ತನ್ನ ಕ್ವಾಂಟಮ್ ಮ್ಯಾಟ್ರಿಕ್ಸ್ ಸಿದ್ಧಾಂತವನ್ನು ಪ್ರಕಟಿಸಿದ ನಂತರ ಪೌಲಿಯು ಅದನ್ನು ಉಪಯೋಗಿಸಿ ಹೈಡ್ರೋಜನ್ ಪರಮಾಣುವಿನ ಸ್ಪೆಕ್ಟ್ರಮ್ ಅನ್ನು ಕಂಡುಹಿಡಿದನು. ಇದು ಹೈಸನ್‍ಬರ್ಗ್‍ನ ಸಿದ್ಧಾಂತವನ್ನು ಖಾತರಿಪಡಿಸಿಕೊಳ್ಳುವಲ್ಲಿ ಸಹಕಾರಿಯಾಯಿತು. ಪೌಲಿಯು ಪರಿಭ್ರಮಣ ಸಿದ್ಧಾಂತದ ಆಪರೇಟರ್ ಆಗಿ 2 * 2 ಮಾತ್ರಿಕೆಯನ್ನು ಪರಿಚಯಿಸಿದನು. ಈ ಸಿದ್ಧಾಂತದ ಆಧಾರದ ಮೇಲೆ ಡಿರಾಕ್‍ನು ಸಾಪೇಕ್ಷತಾ ಎಲೆಕ್ಟ್ರಾನ್‍ನ ಬಗೆಗಿನ ಡಿರಾಕ್ ಸಮೀಕರಣವನ್ನು ರಚಿಸಿದನು ಎಂದು ನಂಬಲಾಗಿದೆ.
1930ರಲ್ಲಿ ಪೌಲಿಯು ಬೀಟಾ ಕೊಳೆಯುವಿಕೆಯನ್ನು ವಿವರಿಸಹೊರಟನು. ಬೀಟಾ ಕೊಳೆಯುವಿಕೆಯ ನಿರಂತರ ಸ್ಪೆಕ್ಟ್ರಮ್ ಅನ್ನು ವಿವರಿಸಲು ಪೌಲಿಯು ಅತಿ ಕಡಿಮೆ ತೂಕದ ಅಂದರೆ ಪ್ರೋಟಾನ್‍ನ 1% ತೂಕದ ಒಂದು ತಟಸ್ಥ ಕಣವನ್ನು ಉಲ್ಲೇಖಿಸಿದನು. ಇದನ್ನು ನ್ಯೂಟ್ರಿನೋ ಎಂದು ಕರೆಯಲಾಯಿತು. ಮುಂದೆ ಎನ್ರಿಕೊ ಫರ್ಮಿಯು ತನ್ನ ಬೀಟಾ ಕೊಳೆಯುವಿಕೆ ಸಿದ್ಧಾಂತದಲ್ಲಿ ಈ ನ್ಯೂಟ್ರಾನ್‍ನ ಪರಿಕಲ್ಪನೆಯನ್ನು ಅಳವಡಿಸಿದನು.
1940ರಲ್ಲಿ ಪೌಲಿಯು ಕ್ವಾಂಟಮ್ ಫೀಲ್ಡ್ ಸಿದ್ಧಾಂತದ ಪರಿಣಾಮವಾಗಿ ಜನಿಸಿದ ಪರಿಭ್ರಮಣ-ಸಂಖ್ಯಾಶಾಸ್ತ್ರದ ಪ್ರಮೇಯವನ್ನು ಮರುಸ್ಥಾಪಿಸಿದನು. ಇದರ ಪ್ರಕಾರ ಪೂರ್ಣಾಂಕದ ಅರ್ಧದಷ್ಟು ಪರಿಭ್ರಮಣವಿರುವ ಕಣಗಳು ಫರ್ಮಿಯಾನ್‍ಗಳು ಹಾಗೂ ಪೂರ್ಣಾಂಕದಷ್ಟು ಪರಿಭ್ರಮಣವಿರುವ ಕಣಗಳು ಬೋಸೋನ್‍ಗಳಾಗಿವೆ.
1949ರಲ್ಲಿ ಪೌಲಿಯು 'ಪೌಲಿ- ವಿಲ್ಲರ್ ಕ್ರಮಬದ್ಧಗೊಳಿಸುವಿಕೆ' ಇದರ ಬಗ್ಗೆ ಪ್ರಬಂಧವನ್ನು ಮಂಡಿಸಿದನು. ಇದರ ಪರಿಣಾಮವಾಗಿ ಕ್ವಾಟಮ್ ಕ್ಷೇತ್ರದ ತತ್ವಗಳಿಂದ ಅಪರಿಮಿತ ಪರಿಮಾಣಗಳನ್ನು ತೆಗೆಯಲು ಸಾಧ್ಯವಾಯಿತು. ಪುನರಾವರ್ತಿತ ವಿಕಾಸ ಜೀವಶಾಸ್ತ್ರದ ಆಧುನಿಕ ಸಂಶ್ಲೇಷಣೆಯಲ್ಲೂ ಪೌಲಿಯ ಪಾತ್ರ ಮಹತ್ವದ್ದು.
ವೈಯಕ್ತಿಕ ಜೀವನ
ಮೇ 1929ರಲ್ಲಿ ಪೌಲಿಯು ರೋಮನ್ ಕ್ಯಾತೋಲಿಕ್ ಚರ್ಚಿಗೆ ಹೋಗುವುದನ್ನು ಬಿಟ್ಟರು. ಅದೇ ವರ್ಷದ ಡಿಸೆಂಬರ್‍ನಲ್ಲಿ ಅವರು ಕೇಥ್ ಮಾರ್ಗರೀಟ್ ಡಿಪೆನ್ನರ್‍ರನ್ನು ವಿವಾಹವಾದರು. ಅವರ ದಾಂಪತ್ಯ ಜೀವನ ಸುಖಕರವಾಗಿರಲಿಲ್ಲ. ಆದ್ದರಿಂದ ಕೇವಲ ಮೂರು ವರ್ಷದಲ್ಲಿ ವಿವಾಹ ವಿಚ್ಛೇದನವಾಯಿತು. ಅವರ ಎರಡನೆಯ ಮದುವೆ ಫ್ರಾನಿಸ್ಕಾ ಬಟ್ರ್ರಮ್‍ರೊಂದಿಗೆ 1934ರಲ್ಲಿ ನಡೆಯಿತು. ಅವರಿಗೆ ಮಕ್ಕಳಾಗಿರಲಿಲ್ಲ.
1958ರಲ್ಲಿ ಪೌಲಿಗೆ ಮ್ಯಾಕ್ಸ್ ಪ್ಲಾಂಕ್ ಪದಕವನ್ನು ನೀಡಲಾಯಿತು. ಅದೇ ವರ್ಷದಲ್ಲಿ ಅವರಿಗೆ ಪ್ಯಾನ್ಕ್ರಿಯಾಟಿಕ್ ಕ್ಯಾನ್ಸರ್ ಉಂಟಾಯಿತು. ತನ್ನ ಕೊನೆಯ ಸಹಾಯಕನಾದ ಚಾಲ್ರ್ಸ್ ಎನ್ಜ್ ಅವರನ್ನು ರಾಟಕ್ರಸ್ ಆಸ್ಪತ್ರೆಯಲ್ಲಿ ಭೇಟಿ ಮಾಡಿದಾಗ ಪೌಲಿಯು, "ನೀನು ಕೊಠಡಿಯ ಸಂಖ್ಯೆಯನ್ನು ನೋಡಿದೆಯಾ?" ಎಂದು ಕೇಳಿದರು. ಕೊಠಡಿ ಸಂಖ್ಯೆ 137 ಆಗಿತ್ತು. ಪೌಲಿಯು ತನ್ನ ಜೀವನದುದ್ದಕ್ಕೂ ಆಯಾಮವಿಲ್ಲದ, ರಚನೆಯ ನಿಯತದ ಬೆಲೆಯು ಏಕೆ 1/137 ಆಗುತ್ತದೆ ಎಂಬ ಪ್ರಶ್ನೆಯಲ್ಲೇ ಮುಳುಗಿದ್ದರು. ಡಿಸೆಂಬರ್ 15ರಂದು ಅದೇ ಕೋಣೆಯಲ್ಲಿ ಮರಣಿಸಿದಾಗ ಪೌಲಿಯ ವಯಸ್ಸು 58!
ಉಲ್ಲೇಖಗಳು
ವರ್ಗ:ವಿಜ್ಞಾನ ವರ್ಗ:ಪ್ರಶಸ್ತಿಗಳು * ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಕನ್ನೆಸೊಪ್ಪಿನ ಕುಟುಂಬ
ನ್ನೆಸೊಪ್ಪಿನ ಕುಟುಂಬ : ಏಕದಳ ಸಸ್ಯಗಳ ಗುಂಪಿಗೆ ಸೇರಿದ ಕಮಲ್ಯನೇಸೀ ಎಂಬ ಶಾಸ್ತ್ರೀಯ ಹೆಸರಿನ ಒಂದು ಕುಟುಂಬ. ಇದರಲ್ಲಿ 28 ಜಾತಿಗಳು, ಸು. 400 ಪ್ರಭೇದಗಳು ಇವೆ. ಬಹುಪಾಲು ಸಸ್ಯಗಳು ಉಷ್ಣವಲಯದ ಏಷ್ಯ ಖಂಡದ ಪ್ರದೇಶಗಳಲ್ಲೂ ಮತ್ತು ಯುರೋಪಿನ ಕೆಲವು ದೇಶಗಳಲ್ಲೂ ಬೆಳೆಯುತ್ತವೆ.
ಲಕ್ಷಣಗಳು
ಸಸ್ಯಗಳು ರಸಭರಿತವಾದ ವಾರ್ಷಿಕ ಅಥವಾ ಬಹುವಾರ್ಷಿಕ ಮೂಲಿಕೆಗಳು, ಕೆಲವು ಹಂಬಿನಂತೆ ಬೆಳೆಯುತ್ತವೆ. ಕಾಂಡದಲ್ಲಿ ಹಲವಾರು ಗಿಣ್ಣುಗಳಿವೆ. ಬೇರುಗಳಿವೆ ತೊಡಕು ಬೇರಿನ ವರ್ಗಕ್ಕೆ ಸೇರಿವೆ.ಎಲೆಗಳು ಸರಳ ರೀತಿಯವು, ಪರ್ಯಾಯವಾಗಿ ಜೋಡಣೆಗೊಂಡಿವೆ. ಎಲೆಗಳ ಬುಡದ ಸುತ್ತ ಒಂದು ರೀತಿಯ ಕವಚವಿದೆ. ಎಲೆಯ ನರವಿನ್ಯಾಸ ಸಮಾನಾಂತರ ಮಾದರಿಯದು.ಹೂಗೊಂಚಲು ಮಧ್ಯಾರಂಭಿ (ಸೈಮೋಸ್) ರೀತಿಯದು. ಇದು ಗಿಡದ ತುದಿಯಲ್ಲೋ ಎಲೆಯ ಕಂಕುಳುಗಳಲ್ಲೋ ಇರುತ್ತದೆ. ಕೆಲವು ಸಸ್ಯಗಳಲ್ಲಿ ಏಕಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಕೆಲವು ವೇಳೆ ಪರ್ಯಾಯ ಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಮತ್ತೆ ಕೆಲವು ಸಸ್ಯಗಳಲ್ಲಿ ಸಂಕೀರ್ಣ ಮಾದರಿಯಂತೆಯೂ ಇರುವುದುಂಟು.ಹೂಗಳು ದ್ವಿಲಿಂಗಿಗಳು. ಬಹುಪಾಲು ದೋಣಿಯಾಕಾರದವು. ಬಣ್ಣ ನಸುನೀಲಿ, ಬಿಳುಪು ಅಥವಾ ನಸುಗೆಂಪು. ಪ್ರತಿಯೊಂದು ಹೂವು ಪರಿಪುರ್ಣವಾಗಿದ್ದು ಬ್ರ್ಯಾಕ್ಟ್‌ ಮತ್ತು ಬ್ರ್ಯಾಕ್ಟಿಯೋಲುಗಳನ್ನು ಪಡೆದಿರುತ್ತದೆ. ಹೂಗಳು ಆರೀಯ ಸಮಾಂಗತೆ ಅಥವಾ ಉಭಯಪಾಶರ್ವ್‌ಸಮಾಂಗತೆ ಉಳ್ಳವು.ಹೂಗಳಲ್ಲಿ ಪುಷ್ಪಪತ್ರಗಳಾಗಲೀ ದಳಗಳಾಗಲೀ ಬೇರೆ ಬೇರೆಯಾಗಿಲ್ಲ. ಒಂದೇ ಬಗೆಯ ಪೆರಿಯಾಂತುಗಳೆಂಬ 6 ಬಿಡಿ ಭಾಗಗಳುಂಟು. ಇವು ಎರಡು ಸುತ್ತುಗಳಲ್ಲಿ ಜೋಡಣೆಗೊಂಡಿದ್ದು ಒಂದೊಂದು ಸುತ್ತಿನಲ್ಲಿ ಮೂರು ಭಾಗಗಳಿವೆ. ಹೊರಸುತ್ತಿನ ದಳಗಳು ಹಸಿರು ಬಣ್ಣದವು. ಒಳಸುತ್ತಿನವು ನೀಲಿ, ಬಿಳುಪು ಅಥವಾ ನಸುಗೆಂಪು ಬಣ್ಣದವು. ಹೂವಿನಲ್ಲಿ ಸಾಮಾನ್ಯವಾಗಿ 6 ಕೇಸರಗಳಿವೆ. ಒಂದೊಂದು ವಲಯದಲ್ಲಿ ಮೂರು ಮೂರರಂತೆ ಎರಡು ವಲಯಗಳಲ್ಲಿ ಜೋಡಣೆಯಾಗಿವೆ. ಸಾಧಾರಣವಾಗಿ ಎಲ್ಲ ಕೇಸರಗಳೂ ಫಲಕಾರಿಯಾಗಿರುವುದುಂಟು. ಆದರೆ ಕೆಲವು ಸಾರಿ 3 ಕೇಸರಗಳೂ ಫಲಕಾರಿಯಾಗಿದ್ದು, ಉಳಿದ ಮೂರು ಬರಡಾಗಿರುತ್ತವೆ. ಅಪರೂಪಕ್ಕೆ ಒಂದೇ ಒಂದು ಕೇಸರ ಮಾತ್ರ ಫಲಕಾರಿಯಾಗಿರುವುದೂ ಉಂಟು. ಕೇಸರ ತಂತುವಿಗೆ (ದಂಡ) ಅನೇಕ ವೇಳೆ ರೋಮಮಯವಾದ ಮಣಿಯಂಥ ಉಪಾಂಗಗಳ (ಅಪೆಂಡೇಜ್) ಬೆಳೆವಣಿಗೆಗಳಿರುತ್ತವೆ. ಪರಾಗಕೋಶಗಳು ಎರಡು. ಇವು ಬಲಿತಾಗ ಅವುಗಳ ತುದಿಯಲ್ಲಿರುವ ರಂಧ್ರದಿಂದಲೋ ಅಥವಾ ಉದ್ದುದ್ದಕ್ಕೆ ಬಿರಿದೋ ಪರಾಗವನ್ನು ಹೊರಚೆಲ್ಲುತ್ತವೆ. ಅಂಡಾಶಯ ಮೂರು ಕಾರ್ಪೆಲುಗಳಿಂದಾದ ಸಂಯುಕ್ತ ಮಾದರಿಯದು. ಕೆಲವು ವೇಳೆ ಒಂದೇ ಕಾರ್ಪೆಲಿರುವುದೂ ಉಂಟು. ಉಚ್ಚಸ್ಥಾನದ ಇದರಲ್ಲಿ ಮೂರು ಕೋಣೆಗಳಿವೆ. ಅಪರೂಪಕ್ಕೆ ಎರಡೇ ಕೋಣೆಗಳಿರಬಹುದು. ಒಂದೊಂದು ಕೋಣೆಯಲ್ಲೂ ಹಲವಾರು ಅಂಡಕಗಳಿವೆ. ಶಲಾಕೆ ಸರಳರೂಪದ್ದು. ಶಲಾಕಾಗ್ರ 3 ಭಾಗಗಳಾಗಿ ಒಡೆದಿದೆ. ಫಲ ಒಡೆಯುವ ಅಥವಾ ಒಡೆಯದಿರುವ ಸಂಪುಟ (ಕ್ಯಾಪ್ಸ್ಯುಲ್) ಮಾದರಿಯದು. ಕೆಲವೊಮ್ಮೆ ಫಲದ ಸುತ್ತ ರಸಭರಿತವಾದ ಪುಷ್ಪಪತ್ರಗಳಿರುವುದುಂಟು. ಬೀಜಗಳು ಅನೇಕ. ಎಲ್ಲವೂ ಭ್ರೂಣಾಹಾರಪೂರಿತ.
ಪ್ರಭೇದಗಳು
ಕನ್ನೆಗಿಡದ ಕುಟುಂಬದ ಕೆಲವು ಮುಖ್ಯ ಪ್ರಭೇದಗಳು ಇವು : ಕಮಲೈನ ಕಮ್ಯೂನಿಸ್ (ಕನ್ನೆಸೊಪ್ಪು, ಗುಬ್ಬಚ್ಚಿಬಾಳೆ), ಕಮಲೈನ ಒಬ್ಲಿಕ (ಕಲ್ಡಾಳು), ಕಮಲೈನ ಸ್ಯಾಲಿಸಿಪೋಲಿಯ, ಏನಯಿಲಿಮ ನ್ಯೂಡಿಪ್ಲೋರಮ್ (ನೆಲಚೇಳು ಸೊಪ್ಪು). ರಿಯೋ ಡಿಸ್ಕಲರ್, ಟ್ರಾಡೆಸ್ಕ್ಯಾನ್ಯಿಯ ಡಿಸ್ಕಲರ್ ಮತ್ತು ಸೈನೋಟಿಸ್ ಅಕ್ಸಿಲ್ಯಾರಿಸ್.
ಉಪಯೋಗಗಳು
ಆರ್ಥಿಕವಾಗಿ ಈ ಕುಟುಂಬದ ಸಸ್ಯಗಳೇನೂ ಅಷ್ಟೊಂದು ಉಪಯುಕ್ತವಾಗಿಲ್ಲ. 8-10 ಜಾತಿಗಿಡಗಳನ್ನು ಅಲಂಕಾರದ ಸಸ್ಯಗಳಾಗಿ ತೋಟಗಳಲ್ಲಿ ಬೆಳೆಸುತ್ತಾರೆ.
ವರ್ಗ:ಸಸ್ಯ ಕುಟುಂಬಗಳು ವರ್ಗ:ಸಸ್ಯಶಾಸ್ತ್ರ ವರ್ಗ:ಸಸ್ಯಗಳು
ಒಳಮಾಳಿಗೆ
thumb|ಒಳಮಾಳಿಗೆ thumb|ಬೇಲೂರಿನ ಚನ್ನಕೇಶವ ದೇವಾಲಯ ಒಳಮಾಳಿಗೆ : ಮಾಳಿಗೆಯ ಒಳ ಭಾಗಕ್ಕೆ ಈ ಹೆಸರಿದೆ (ಸೀಲಿಂಗ್), ಒಳ ಎಂದರೆ ಮನೆಯ ಒಂದು ಕೊಠಡಿಯಲ್ಲಿ ನಿಂತು ಮೇಲೆ ನೋಡಿದರೆ ಕಾಣುವ ಸೂರಿನ ಒಳಭಾಗ ಎಂದರ್ಥ. ಎಂದರೆ ಪೂರ್ವಕಾಲದಲ್ಲಿ ಮರದ ತೀರುಗಳನ್ನೆಳೆದು ಅವುಗಳ ಮೇಲೆ ಮರದ ಮಾಡನ್ನು ಕಟ್ಟುತ್ತಿದ್ದಾಗ ತೀರುಗಳು ಒಳಗಿನಿಂದ ಕಾಣದ ಹಾಗೆ ಮುಚ್ಚುವುದಕ್ಕಾಗಿ ಒಳಮಾಳಿಗೆಗಳನ್ನು ಮಟ್ಟವಾಗಿ ಮರದ ಹಲಗೆಗಳಿಂದ ಮಾಡುತ್ತಿದ್ದರು. ಈಚೆಗೆ ಉಕ್ಕಿನ ಸರಕಟ್ಟುಗಳಿಂದ ಮಾಡಿದ ಮಾಡಿನ ಕೆಳಗೂ ಇಂಥ ಒಳಮಾಳಿಗೆಗಳು ಅವಶ್ಯವಾಗುತ್ತಿವೆ. ಇವು ಕೇವಲ ಉಪಯೋಗಕ್ಕಾಗಿ ಮಾಡಿದ ಸರಳವಾದ ಒಳಮಾಳಿಗೆಗಳು. ಪುರಾತನ ಕಾಲದಿಂದಲೂ ದೇವಾಲಯಗಳಲ್ಲಿಯೂ ಅರಮನೆಗಳಲ್ಲಿಯೂ ಒಳಮಾಳಿಗೆಗೆ ಬಣ್ಣ ಬಳಿದೋ ಇಲ್ಲವೆ ನಯವಾದ ಶಿಲ್ಪದ ಆಕೃತಿಗಳನ್ನು ಕಲ್ಲಿನಿಂದ ಕೊರೆದು ನಿಲ್ಲಿಸಿಯೋ ಬಗೆಬಗೆಯಾಗಿ ಅಲಂಕಾರ ಮಾಡುವ ವಾಡಿಕೆ ಇದೆ. ಈಜಿಪ್ಟಿನಲ್ಲಿ ಥೀಬ್ಸ್‌ ಮೊದಲಾದ ಕಡೆಗಳಲ್ಲಿ ಐಗುಪ್ತ ದೇವಾಲಯಗಳಲ್ಲಿಯೂ ಗೋರಿಗಳಲ್ಲಿಯೂ ಆಕಾಶದ ಪ್ರತೀಕವಾಗಿ (ಸಿಂಬಲ್) ಒಳಮಾಳಿಗೆಯನ್ನು ನಿರ್ಮಿಸಿದ್ದಾರೆ. ಯವನರು ಅಥೆನ್ಸಿನಲ್ಲಿ ದೇವಸ್ಥಾನಗಳ ಮುಖಮಂಟಪಗಳ ಮೇಲೆ ಅಮೃತಶಿಲೆಯ ಒಳಮಾಳಿಗೆಗಳಲ್ಲಿ ಗೋಡೆಗಳ ಅಂಚಿನಲ್ಲಿ ಗೋಲು ಕೆಲಸವನ್ನು ಮಾಡಿ, ನಡುವಿನಲ್ಲಿ ಎತ್ತರಿಸಿದ ಪುಟೀಪುಗಳಿಂದ ಅಲಂಕರಿಸುತ್ತಿದ್ದರು. ರೋಮನ್ನರ ಕಾಲದಲ್ಲಿ ಮನೆಗಳಲ್ಲಿಯೂ ಒಳಮಾಳಿಗೆಗಳಿಗೆ ಲಕ್ಷಣವಾಗಿ ಬಣ್ಣ ಹಾಕುತ್ತಿದ್ದರು.
ಭಾರತದ ಪುರಾತನ ದೇವಾಲಯಗಳಲ್ಲಿ ಎಲ್ಲೆಲ್ಲಿಯೂ ಕಾಣ ಬರುವ ಒಳಮಾಳಿಗೆಗಳು ಮೂರ್ತಿ ಹಾಗೂ ಚಿತ್ರ ಶಿಲ್ಪದಿಂದ ತುಂಬಿ ವಿಶಿಷ್ಟವಾದ ಕಲಾಕೃತಿಗಳಾಗಿವೆ. ಇಲ್ಲಿ ಯಾವ ಬಣ್ಣವನ್ನೂ ಉಪಯೋಗಿಸಿಲ್ಲ. ಹೊಯ್ಸಳ ಶೈಲಿಯ ದೇವಾಲಯಗಳಲ್ಲಿ ಹೊರಗೋಡೆಗಳ ಮೇಲೂ ಕಂಬಗಳ ಮೇಲೂ ಕಾಣಬರುವ ಅನ್ಯಾದೃಶವಾದ ಶಿಲ್ಪಕೌಶಲವೇ ಈ ಒಳಮಾಳಿಗೆಗಳ ಮೇಲೂ ಕಾಣಬರುತ್ತದೆ. ಚಿತ್ರವಿಚಿತ್ರವಾದ ಕಂಬಗಳ ಮೇಲೆ ಕೆತ್ತನೆಯ ಕೆಲಸ ಮಾಡಿದ ತೊಲೆಗಳು, ನಾಲ್ಕು ತೊಲೆಗಳ ನಡುವಣ ಅಂಕಣಗಳಲ್ಲಿ ಬಗೆಬಗೆಯ ಸಂವಿಧಾನಗಳು-ಹೀಗೆ ಒಳಮಾಡುಗಳ ಕೆಳಭಾಗದಲ್ಲಿ ಕಾಣುವ ಕಲೆಯ ವೈವಿಧ್ಯ ಆಶ್ಚರ್ಯಕರವಾಗಿದೆ. ಬೇಲೂರಿನ ಚನ್ನಕೇಶವ ದೇವಾಲಯದ ಹಜಾರದ ಒಳಮಾಳಿಗೆಗಳಲ್ಲಿ ಒಂದೊಂದು ಅಂಕಣದಲ್ಲಿ ಒಂದೊಂದು ಬಗೆಯ ಶಿಲ್ಪಕಲೆಯ ವಿನ್ಯಾಸವನ್ನು ಕಾಣಬಹುದು. ಗರ್ಭಗುಡಿಯ ಮುಂದಿನ ನಡುವಣ ಅಂಕಣದ ಒಳಮಾಳಿಗೆಯಿಂದ ಕೆಳಕ್ಕೆ ಮಧ್ಯದಲ್ಲಿ ಕಲ್ಲಿನ ದಿಂಡನ್ನು ಇಳಿಯಬಿಟ್ಟು ಅದರ ಸುತ್ತಲೂ ಅಲ್ಲದೆ ನಡುವೆಯೂ ವಿಗ್ರಹಗಳನ್ನು ಕೊರೆದಿದ್ದಾರೆ. ಈ ಲಂಬಕದ ಕೆಳಮುಖದಲ್ಲಿ ನಯವಾಗಿ ದೇವತಾ ವಿಗ್ರಹಗಳನ್ನು ಬಿಡಿಸಿದ್ದಾರೆ. ಇದೇ ರೀತಿಯ ಅಲಂಕಾರವನ್ನು ಹಳೇಬೀಡು, ಸೋಮನಾಥಪುರ ಮೊದಲಾದ ಕಡೆಗಳಲ್ಲಿ ಇರುವ ದೇವಾಲಯಗಳ ಒಳಮಾಡುಗಳಲ್ಲೂ ಕಾಣಬಹುದು.
ಆಧುನಿಕ ನಿರ್ಮಾಣ ಕಲೆಯಲ್ಲಿ ಒಳಮಾಳಿಗೆಗಳು ಬಹಳ ಸರಳವಾಗುತ್ತವೆ. ಪ್ರಬಲಿತ ಕಾಂಕ್ರೀಟಿನ ಮಟ್ಟವಾದ ಮಾಡು ಬಂದ ಮೇಲಂತೂ ಪ್ರತ್ಯೇಕವಾದ ಒಳಮಾಡೇ ಇಲ್ಲವಾಗಿದೆ. ಮಾಳಿಗೆಯ ಅಂಚಿನಲ್ಲಿ ತೆಳುವಾದ ಕಾರ್ನೀಸ್, ನಡುವೆ ಕೊಂಚ ಬಣ್ಣದ ವಿನ್ಯಾಸ ಇಷ್ಟರಲ್ಲಿ ಒಳಮಾಳಿಗೆಯ ಅಲಂಕಾರ ಮುಕ್ತಾಯವಾಗುತ್ತಿದೆ. ಇದಕ್ಕೆ ಬದಲಾಗಿ ಕೊಠಡಿಗಳ ಒಳಗೋಡೆಗಳ ಮೇಲೂ ಮನೆಯ ಹೊರಭಾಗದ ಗೋಡೆಯ ಮೇಲೂ ಬಣ್ಣಗಳಿಂದ ಮಾಡುವ ಅಲಂಕಾರ ರೂಢಿಗೆ ಬರುತ್ತಿದೆ. (ಎಚ್.ಸಿ.ಕೆ.; ಎಂ.ಜಿ.ಎಸ್.)
ಟೆಕ್ ಬ್ಯಾಂಕಿಂಗ್
ಟೆಲಿ ಬ್ಯಾಂಕಿಗ್ ಅಂದರೆ ದೂರವಾಣಿ ಬ್ಯಾಂಕಿಂಗ್. ಬ್ಯಾಂಕ್ ಶಾಖೆ ಅಥವಾ ಸ್ವಯಂಚಾಲಿತ ಟೆಲ್ಲರ್ ಮಷಿನ್ ಭೇಟಿ ಅಗತ್ಯವಿಲ್ಲದೇ ದೂರವಾಣಿಯ ಮೂಲಕ ಹಣಕಾಸು ವ್ಯವಹಾರಗಳ ವ್ಯಾಪ್ತಿಯನ್ನು ನಿರ್ವಹಿಸಲು ಗ್ರಾಹಕರಿಗೆ ಶಕ್ತಗೊಳಿಸುವ ಒಂದು ಬ್ಯಾಂಕ್ ಅಥವಾ ಇತರ ಹಣಕಾಸು ಸಂಸ್ಥೆ, ದೂರವಾಣಿ ಬ್ಯಾಂಕಿಂಗ್ ತುಂಬಾ ಅನೂಕೂಲಕಾರಿಯಾಗಿದೆ, ಮತ್ತು ಕೆಲವು ಹಣಕಾಸು ಸಂಸ್ಥೆಗಳು 24 ಗಂಟೆ ಆಧಾರದಲ್ಲಿ ಸೇವೆ ನೀಡುತ್ತವೆ. ಹೆಚ್ಚಿನ ಹಣಕಾಸು ಸಂಸ್ಥೆಗಳು ಖಾತೆಗಳು ನಿರ್ಬಂಧಗಳನ್ನು ದೂರವಾಣಿ ಬ್ಯಾಂಕಿಂಗ್, ಹಾಗೂ ವ್ಯವಹಾರ ಮಾಡುವ ಪ್ರಮಾಣದ ಮೇಲೆ ಒಂದು ಮಿತಿ ಮೂಲಕ ಪ್ರವೇಶಿಸಬಹುದಾಗಿದೆ.
ಒಬ್ಬ ಗ್ರಾಹಕ ದೂರವಾಣಿ ಬ್ಯಾಂಕಿಂಗ್ ಮೂಲಕ ನಿರ್ವಹಿಸಬಹುದು. ಇದು ಹಣಕಾಸಿನ ವ್ಯವಹಾರಗಳ ಅಥವಾ ಇನ್ನೊಬ್ಬರ ಖಾತೆಗಳ ನಡುವೆ ಖಾತೆಯ ಬ್ಯಾಲೆನ್ಸ್ ಮತ್ತು ಇತ್ತೀಚಿನ ವ್ಯವಹಾರ, ವಿದ್ಯುನ್ಮಾನ ಬಿಲ್ ಪಾವತಿ ಪಟ್ಟಿ, ಮತ್ತು ಹಣ ವರ್ಗಾವಣೆ ಪಡೆಯುವ ಸೇವೆಗಾಳಾಗಿವೆ.
ಸೇವೆಗಳು
ದೂರವಾಣಿ ಬ್ಯಾಂಕಿಂಗ್ ಗ್ರಾಹಕರಿಗೆ ನಗದು ವಾಪಸಾತಿ ಮತ್ತು ಠೇವಣಿ ವ್ಯವಹಾರದ ಅವಶ್ಯಕತೆ ಇಲ್ಲದಂತೆ ವ್ಯವಹಾರ ಮಾಡಬಹುದು.ಹಾಗೂ ನಿರ್ವಹಣೆ ವೆಚ್ಚ ಕೂಡ ಅತಿ  ಕಡಿಮೆ. ನಗದು ಅಥವಾ ದಾಖಲೆಗಳು (ಚೆಕ್ಕುಗಳು) ಒಳಗೊಂಡಿರುವ ವ್ಯವಹಾರ ದೂರವಾಣಿ ಬ್ಯಾಂಕಿಂಗನಲ್ಲಿ ನಿರ್ವಹಿಸಲು ಸಾಧ್ಯವಿಲ್ಲ, ಮತ್ತು ಟಿಲಿಬ್ಯಾಂಕಿಗ್ ನ ಮೂಲಕ ಗ್ರಾಹಕರು ನಗದು ಹಿಂಪಡೆದಿರುವ ಬಗ್ಗೆ ಮತ್ತು  ಎಟಿಎಂ ಅಥವಾ ಬ್ಯಾಂಕ್ ಶಾಖೆ ಭೇಟಿ ಅಥವಾ ಠೇವಣಿಗಳ ಬಗ್ಗೆ ಪರಿಶೀಲಿಸಲು ಸಹಾಯಕವಗುತ್ತದೆ.ಒಂದು ಹಣಕಾಸು ಸಂಸ್ಥೆ ದೂರವಾಣಿ ಬ್ಯಾಂಕಿಂಗ್ ನ್ನು ಬಳಸುತ್ತದೆ, ಗ್ರಾಹಕನು ಮೊದಲು ಸೇವೆಯನ್ನು ಈ ಸಂಸ್ಥೆಯಲ್ಲಿ ನೋಂದಾಯಿಸಿಕೊಳ್ಳಲೇಬೇಕು.ಬ್ಯಾಂಕನವರು ಗ್ರಾಹಕ ಸಂಖ್ಯೆಯನ್ನು  ನಿಯೋಜಿಸುತ್ತಾರೆ. ಮತ್ತು ಗ್ರಾಹಕರ ಪರಿಶೀಲನೆ ಸಂಖ್ಯೆಯನ್ನು ಸಹ ನೀಡಲಾಗುತ್ತದೆ ಅಥವಾ ತಮ್ಮ ಗುಪ್ತಪದವನ್ನು ಸ್ಥಾಪಿಸಲಾಗುತ್ತದೆ (ಹಲವು ಹೆಸರುಗಳಲ್ಲಿ) ಮಾಡಬಹುದು.
ಅನೂಕೂಲಗಳು
ದೂರವಾಣಿ ಬ್ಯಾಂಕಿಂಗ್ ಪ್ರವೇಶಿಸಲು, ಗ್ರಾಹಕ ವಿಶೇಷ ಫೋನ್ ಸಂಖ್ಯೆಯನ್ನು ಹಣಕಾಸು ಸಂಸ್ಥೆ ಅವರಿಗೆ ನೀಡಿರುತ್ತಾರೆ. ಸೇವೆ ಮತ್ತು ಗುರುತಿಸುವಿಕೆ ಮತ್ತು ತಂತ್ರಜ್ಞಾನ ಅಥವಾ ನೇರ ಗ್ರಾಹಕ ಸೇವಾ ಪ್ರತಿನಿಧಿಗಳು ಮೂಲಕ ಬಳಸಿಕೊಳ್ಳಬಹುದು, ಸ್ವಯಂಚಾಲಿತ ವ್ಯವಸ್ಥೆಯನ್ನು ಬಳಸಿಕೊಳ್ಳಬಹುದು. ಸಂಖ್ಯೆ ಕರೆ ನಂತರ, ಅವರು ಕೀಲಿಮಣೆ ಗ್ರಾಹಕ ಸಂಖ್ಯೆ ಮತ್ತು ಪಾಸ್ವರ್ಡ್ ನೀಡುತ್ತಾರೆ.
ಭದ್ರತಾ ಕ್ರಮಗಳು
ಕೆಲವು ಹಣಕಾಸು ಸಂಸ್ಥೆಗಳು ಪ್ರವೇಶಕ್ಕಾಗಿ ಹೆಚ್ಚುವರಿ ಭದ್ರತಾ ಕ್ರಮಗಳನ್ನು ಪ್ರಾರಂಭಿಸಿವೆ, ಆದರೆ ಆ ಮಾರ್ಗವನ್ನು ಆರಿಸಿಕೊಂಡರು ಯಾವುದೇ ಸ್ಥಿರತೆ ಇಲ್ಲ. ಅತ್ಯಂತ ದೂರವಾಣಿ ಬ್ಯಾಂಕಿಂಗ್ ಸೇವೆಗಳು ಫೋನ್ ಕೀಪ್ಯಾಡ್ ಪ್ರತಿಕ್ರಿಯೆ ಅಥವಾ ಧ್ವನಿ ಗುರುತಿಸುವಿಕೆ ಸಾಮರ್ಥ್ಯವನ್ನು ಸ್ವಯಂಚಾಲಿತ ದೂರವಾಣಿ ಉತ್ತರಿಸುವ ವ್ಯವಸ್ಥೆಯನ್ನು ಬಳಸುತ್ತವೆ. ಭದ್ರತಾ ಖಚಿತಪಡಿಸಿಕೊಳ್ಳಲು, ಗ್ರಾಹಕ ಮೊದಲ ಸಂಖ್ಯಾ ಅಥವಾ ಮೌಖಿಕ ಗುಪ್ತಪದವನ್ನು ಮೂಲಕ ಅಥವಾ ನೇರ ಪ್ರತಿನಿಧಿ ಕೇಳಿದಾಗ ಭದ್ರತಾ ಪ್ರಶ್ನೆಗಳನ್ನು ಮೂಲಕ ದೃಢೀಕರಿಸಲು ಮಾಡಬೇಕು.
ಕ್ರೆಡಿಟ್ ಸಿಸ್ಟೆಮ್
ಬ್ಯಾಂಕ್ ಪ್ರೆಸ್ಟೀಜ್ ಕ್ರೆಡಿಟ್ ಯೂನಿಯನ್ ಮೊಬೈಲ್ ಅಪ್ಲಿಕೇಶನ್ ಚಾಲನೆಯಲ್ಲಿರುವಾಗ ಇದು ನಿಮಗೆ ಅನುಕೂಲಕರ ಸಂದರ್ಭದಲ್ಲಿ ನಿಮ್ಮ ಮೊಬೈಲ್ ಫೋನ್ನಿಂದ ನಿಮ್ಮ ಖಾತೆಗಳನ್ನು ನಿರ್ವಹಿಸುತ್ತದೆ. ಅಪ್ಲಿಕೇಶನ್ ಮಾಹಿತಿ ಖಾತೆಗೆ ತ್ವರಿತ ಪ್ರವೇಶ ಒದಗಿಸುವ Android® ಫೋನ್, iPod® ಮತ್ತು ಐಫೋನ್ ಶಕ್ತಿ ಮುಖಪುಟ ಬ್ಯಾಂಕಿಂಗ್ ಅನುಕೂಲಗಳನ್ನು ಒಟ್ಟುಗೂಡಿಸುತ್ತದೆ. ಎಲ್ಲಾ ಹುಡುಕಾಟ ಪ್ರೆಸ್ಟೀಜ್ ಕ್ರೆಡಿಟ್ ಯೂನಿಯನ್ ಎರಡೂ ಆಪಲ್ ಐಟ್ಯೂನ್ಸ್ ನಿಮ್ಮ ಐಫೋನ್ ಅಥವಾ Google Play ಅಂಗಡಿ ಸಿಗುತ್ತದೆ. ಅಪ್ಲಿಕೇಶನ್ ಡೌನ್ಲೋಡ್ ಸಲಹೆಗಳು ನಿಮ್ಮ ಖಾತೆಯಲ್ಲಿ ಇರುತ್ತದೆ. ಇದು ಅನುಕೂಲಕರ ಹಾಗು ಸುರಕ್ಷಿತ ಮತ್ತು ಅತ್ಯಂತ ಮುಖ್ಯವಾಗಿ - ಇದು ಉಚಿತ!
ವೈಶಿಷ್ಟ್ಯಗಳು
ಖಾತೆ ಬಾಕಿ ಪರಿಶೀಲನೆ ಇತ್ತೀಚಿನ ಚಟುವಟಿಕೆ ನೋಡುವಿಕೆ ವ್ಯವಹಾರ ಇತಿಹಾಸ ಖಾತೆಗಳ ನಡುವೆ ಹಣ ವರ್ಗಾಯಿಸಲು ಮುಂದೆ ಚಿತ್ರಗಳನ್ನು ಮತ್ತು ಚೆಕ್ ಹಿಂದೆ ತೆಗೆದುಕೊಂಡು ಠೇವಣಿ ಪರೀಕ್ಷಣೆ
ಉಲ್ಲೇಖಗಳು
https://en.wikipedia.org/wiki/Telephone_banking
ವರ್ಗ:ಬ್ಯಾಂಕಿಂಗ್
ಈಬೇ ಇಂಕ್
ಈಬೇ ಇ೦ಕ್ ಕ೦ಪನಿಯು ಅಮೇರಿಕಾದ ಮಲ್ಟಿ ನ್ಯಾಷನಲ್ ಮತ್ತು ಇ-ಕಾಮರ್ಸ್ ಕ೦ಪನಿಯ೦ದು ಹೆಸರುವಾಸಿಯಾಗಿದೆ. ಇದು ಕನ್ಸ್ಯೂಮರ್ಸ್ ಟು ಕನ್ಸ್ಯೂಮರ್ಸ್ ಮತ್ತು ಬಿಸಿನೆಸ್ ಟು ಕನ್ಸ್ಯೂಮರ್ಸ್ ಮಾರಾಟ ಸೇವೆಗಳನ್ನು ಗ್ರಾಹಕರಿಗೆ ಅ೦ತರ್ಜಾಲದ ಮೂಲಕ ಕೊಡುತ್ತದೆ. ಅದರ ಮುಖ್ಯ ಕಛೇರಿಯು ಸಾನ್ ಜೋಸ್, ಕಾಲಿಫೋರ್ನಿಯಾದಲ್ಲಿ ಸ್ಥಾಪನೆಯಾಗಿದೆ. ಈಬೇ ಸ೦ಸ್ಥೆಯನ್ನು ಪೈರ್ರೆ ಒಮಿಡ್ಯಾರ್ ೧೯೯೫ರಲ್ಲಿ ಕಾಲಿಫೋರ್ನಿಯಾದಲ್ಲಿ ಸ್ಥಾಪಿಸಿದ. ಇ೦ದು ಆ ಕ೦ಪನಿಯು ೩೦ ದೇಶಗಳಲ್ಲಿ ಮಲ್ಟಿಬಿಲಿಯನ್-ಡಾಲರ್ ಸ೦ಸ್ಥೆಯಾಗಿದೆ.
ಇತಿಹಾಸ
ಪೈರ್ರೆ ಒಮಿಡ್ಯಾರ್ ಎ೦ಬ ಕ೦ಪ್ಯೂಟರ್ ಪ್ರೋಗ್ರಾಮರ್ ಕಾಲಿಫೋರ್ನಿಯಾದಲ್ಲಿ ಸೆಪ್ಟೆ೦ಬರ್ ೩, ೧೯೯೫ರಲ್ಲಿ ಹರಾಜು ವೆಬನ್ನು ವೈಯಕ್ತಿಕ ದೊಡ್ಡ ಸೈಟಾಗಿ ನಿರ್ಮಿಸಿದ. ಈ ಹರಾಜು ಮಾರಾಟದಲ್ಲಿ ಮೊದಲಾಗಿ ಮುರಿದು ಹೋದ ಲೇಸರ್ ಪಾಯಿ೦ಟರ್ ಒ೦ದು ೧೪.೮೩ ಡಾಲರ್ಗೆ ಮಾರಾಟವಾಯಿತು, ಆಶ್ಚರ್ಯಗೊ೦ಡ ಪೈರ್ರೆ ಅದನ್ನು ಕೊ೦ಡ ಗ್ರಾಹಕನನ್ನು ಸ೦ಪರ್ಕಿಸಿ ಕೇಳಿದ 'ಅದು ಮುರಿದು ಹೋದ ಲೇಸರ್ ಪಾಯಿ೦ಟರೆ ಎ೦ದು ತಿಳಿದಿರಲಿಲ್ಲವೇ ?' ಎ೦ದು. ಅದಕ್ಕೆ ಉತ್ತರವಾಗಿ ಆ ಗ್ರಾಹಕನು, ತಾನು ಮುರಿದ ಲೇಸರ್ ಪಾಯಿ೦ಟರ್ಗಳನ್ನು ಸ೦ಗ್ರಹ ಮಾಡುವವನೆ೦ದು.
ಈಬೇಯು ಒಮಿಡ್ಯಾರ್ ಗೆ ತನ್ನ ಇ೦ಟರ್ನೆಟ್ ಸೇವೆ ಒದಗಿಸುವವ ಅವನ ಬಿಸಿನೆಸ್ ಅಕೌ೦ಟನ್ನು ವೆಬ್ಸೈಟ್ ಸ೦ಚಾರವು ಹೆಚ್ಚಿನ ಪ್ರಮಾಣದಲ್ಲಿ ಇದ್ದುದರಿ೦ದ ಅಪ್ಗ್ರೇಡ್ ಮಾಡಲು ಹೇಳುವ ತನಕ ಒ೦ದು ಹವ್ಯಾಸವಾಗಿತ್ತು. ಪರಿಣಾಮವಾಗಿ ಬೆಲೆ ಹೆಚ್ಚಿದ೦ತೆ ಅವನು ಈಬೇಯನ್ನು ಬಳಸುತ್ತಿರುವ ಗ್ರಾಹಕರಿಗೆ ಶುಲ್ಕವನ್ನು ಹಾಕಲು ಪ್ರಾರ೦ಭಿಸಿದ. ನ೦ತರ ಅವನು ಕ್ರಿಸ್ ಅಗರ್ಪೌ ಎ೦ಬವನನ್ನು ಮೊದಲ ಉದ್ಯೋಗಿಯಾಗಿ ಒಳಬರುವ ಚೆಕ್ಕುಗಳನ್ನು ನೋಡಿಕೊಳ್ಳುವ ಸಲುವಾಗಿ ನೇಮಿಸಿಕೊ೦ಡ.
ಜೆಫ಼್ರಿ ಸ್ಕೊಲ್ ಎ೦ಬುವನನ್ನು ಮೊದಲ ಅಧ್ಯಕ್ಶನಾಗಿ ೧೯೯೬ರಲ್ಲಿ ನೇಮಕ ಮಾಡಲಾಯಿತು, ಈಬೇ ಮೊದಲ ಬಾರಿಗೆ ಮೂರನೇ ವ್ಯಕ್ತಿಯ ಒಪ್ಪ೦ದದ ಎಲೆಕ್ಟ್ರಾನಿಕ್ ಟ್ರಾವೆಲ್ ಆಕ್ಷನ್ ಕ೦ಪನಿಯ ಮೂಲಕ ಲಿಸೆನ್ಸ್ ಪಡೆದು ಸ್ಮಾರ್ಟ್ ಟೆಕ್ನಾಲೆಜಿಯ ಮೂಲಕ ವಿಮಾನ ಮತ್ತು ಇತರೆ ಪ್ರಯಾಣಿಕ ಸೇವೆಯನ್ನು ಕೊಡಲಾರ೦ಭಿಸಿತು. ಕ೦ಪನಿಯ ಬೆಳವಣಿಗೆ ಏರುತ್ತ ಹೋಯಿತು, ೧೯೯೬ರಲ್ಲಿ ೨,೫೦,೦೦೦ ಹರಾಜು ಆದರೆ, ೧೯೯೭ರಲ್ಲಿ ಇಪತ್ತು ಲಕ್ಷ ಹರಾಜಾಯಿತು. ಕ೦ಪನಿಯು ಅಧಿಕೃತವಾಗಿ ತನ್ನ ಹೆಸರನ್ನು ಆಕ್ಷನ್ ವೆಬ್ಬಿ೦ದ ಈಬೇಗೆ ೧೯೯೭ರಲ್ಲಿ ಬದಲಾಯಿಸಿಕೊ೦ಡಿತು. ಮೂಲತ: ಈ ಕ೦ಪನಿಯು ಎಕೊ ಟೆಕ್ನಾಲಜಿ ಗ್ರೂಪ್ ಗೆ ಸೇರಿದ್ದು, ಇದು ಒಮಿಡ್ಯಾರಿನ ಕನ್ಸಲ್ಟೆನ್ಸಿ ಕ೦ಪನಿಯಾಗಿತ್ತು.
ಲಾಭ ಮತ್ತು ವ್ಯವಹಾರಗಳು
ಈಬೇ ಕ೦ಪನಿಯು ತನ್ನ ಆದಾಯವನ್ನು ಸೇವೆಗಳಿಗೆ ಶುಲ್ಕವನ್ನು ಸ೦ಕೀರ್ಣವಾದ ವ್ಯವಸ್ಥೆಯಿ೦ದ ಪಡೆಯುತ್ತದೆ, ಜೊತೆಗೆ ತಮ್ಮ ಉತ್ಪನ್ನಗಳ ವೈಶಿಶ್ಟ್ಯತೆಯಿ೦ದ ಮತ್ತು ಉತ್ಪನ್ನಗಳ ಕೊನೆಯ ವೆಚ್ಛದಿ೦ದ ಪಡೆಯುತ್ತದೆ. ಕ೦ಪನಿಯ ವ್ಯಾಪಾರದ ತ೦ತ್ರವು ಅ೦ತ್ರರಾಷ್ಟ್ರೀಯ ವ್ಯಾಪಾರದ ಕದೆಗೆ ಮುಖ ಮಾಡಿದೆ. ಈಬೇ ಆಗಲೇ ೨೪ ದೇಶಕ್ಕಿ೦ತ ಹೆಚ್ಚು ದೇಶಗಳನ್ನು ವ್ಯಾಪಿಸಿದ್ದ್ದು ಅದು ಭಾರತ ಮತ್ತು ಚೈನವನ್ನು ತಲುಪಿದೆ. ಆದರೆ ಅದರ ಬೆಳವಣಿಗೆಯ ತ೦ತ್ರವು ಜಪಾನ್ ಮತ್ತು ತೈವಾನ್ನ್ಲಲ್ಲಿ ಸೋತಿತು, ಎಲ್ಲಿ ಯಾಹೂ ಆಗಲೇ ಅಡಿಪಾಯ ಹೂಡಿತ್ತು ಮತ್ತು ನ್ಯೂಜಿಲಾ೦ಡಿನಲ್ಲಿ ಟ್ರೇಡ್ ಮೀ ಎ೦ಬ ಕ೦ಪನಿಯು ಆಗಲೇ ಆಕ್ಷನ್ ಮಾರಾಟ ಶುರುಮಾಡಿತ್ತು. ಅದು ವಿಪರೀತ ಸ್ಪರ್ಧೆಯಿ೦ದ ಚೈನಾವನ್ನು ೨೦೦೭ರಲ್ಲಿ ಬಿಟ್ಟು ಹೊರಬ೦ದಿತು.
ಸ್ವಾಧೀನಗಳು
ಈಬೇ ಕ೦ಪನಿಯು ಹಲವಾರು ಕ೦ಪನಿಗಳನ್ನು ತನ್ನ ಸ್ವಾಧೀನದಲ್ಲಿರಿಸಿಕೊ೦ಡಿದೆ ಅವುಗಳು -
೧) ಸ್ಟಬ್ ಹಬ್ ೨೦೦೭ರಲ್ಲಿ ೨) ಸ್ಕೈಪ್ ೨೦೦೫ರಲ್ಲಿ ೩) ಕ್ರೇಗ್ಸ್ ಲಿಸ್ಟ್ ೨೦೦೪ರಲ್ಲಿ ೪) ಗಿಟ್ಟಿಗಿಡಿಯಾರ್ ೫) ಪೇಪಾಲ್ ೨೦೦೨ರಲ್ಲಿ ೬) ಕಾರಿಗಾನ್ ೨೦೧೬ರಲ್ಲಿ
ವಿವಾದ ಮತ್ತು ವಿಮರ್ಶೆಗಳು
ಸಾಮಾನ್ಯವಾಗಿ ಈಬೇ ಕ೦ಪನಿಯ ವಿವಾದಗಳು ತನ್ನ ಸ್ವಾಧೀನವಾದ ಪೇಪಾಲ್ ಮತ್ತು ಹರಾಜು ಪ್ರಕ್ರಿಯೆಯಲ್ಲಿ ಆಗುವ ಮೋಸ ಮತ್ತು ಕಳ್ಳತನದ ವಿಚಾರವಾಗಿ ಒ೦ದೆರಡು ಸಲ ವಿವಾದಕ್ಕೆ ಸಿಲಿಕಿತ್ತು. ಈಬೇ ಮೇಲೆ ವಿಮರ್ಶಕರು ೨೦೧೨ರಲ್ಲಿ ಕ೦ಪನಿಯು ಯು.ಕೆ ದೇಶದ ತೆರಿಗೆಯನ್ನು ಕಟ್ಟಲಿಲ್ಲವೆ೦ದು ಆರೋಪವೆಸಗಿದರು.
ಉಲ್ಲೇಖಗಳು
ವರ್ಗ:ಅಂತರ ಜಾಲ ತಾಣಗಳು ವರ್ಗ:ಅಂತರಜಾಲದ ಮಾರಟಗಾರರು
ಪರಿಣತ
ಪದ ವೆಟರನ್ (ಲ್ಯಾಟಿನ್ ನಲ್ಲಿವೆಟಸ್, ಅಂದರೆ"ಹಿರಿಯ") ವ್ಯಕ್ತಿಯೊಬ್ಬ ವಿಶೇಷ ಅಥವಾ ವಿಶಿಷ್ಟ ಕ್ಷೇತ್ರದಲ್ಲಿ ಸುದೀರ್ಘ ಸೇವೆ ಸಲ್ಲಿಸಿದರೆ ಅಥವಾ ಅನುಭವ ಪಡೆದರೆ ಆತನನ್ನು "ಇವರೊಬ್ಬ ಹೆಸರಾಂತ ಪರಿಣತ..." ಎಂದು ಸಂಭೋಧಿಸಬಹುದು. ಈ ಪದವು ಸಾಮಾನ್ಯವಾಗಿ ಮಿಲಿಟರಿ ಯೋಧರಿಗಾಗಿ ಉಲ್ಲೇಖಿತವಾಗಿದೆ,ಉದಾಹರಣೆಗೆ,ವ್ಯಕ್ತಿಯೊಬ್ಬ ಸಶಸ್ತ್ರ ಪಡೆಯಲ್ಲಿ ಸೇವೆ ಸಲ್ಲಿಸಿ ಮಿಲಿಟರಿ ಕಾರ್ಯಾಚರಣೆಗಳಲ್ಲಿ ನೇರ ಮುಖಾಮುಖಿಯಾದರೆ ಆತನನ್ನು ಯುದ್ದ ಪರಿಣತರು ಎಂಬ ಸಾಲಿಗೆ ಸೇರಿಸಬಹುದು,(ಅಂದರೆ ಯುದ್ದದ ಸಂಬಂಧಿತವಾಗಿ ಕದನ ನಡೆದ ವಿವರವನ್ನು ಇಲ್ಲಿ ಸ್ಪಷ್ಟವಾಗಿ,ಅಗತ್ಯವಾಗಿ ಉಲ್ಲೇಖಿಸಬೇಕಾಗುತ್ತದೆ.)
ಪರಿಣತರ ಬಗೆಗಿನ ಸಾರ್ವಜನಿಕ ಅಭಿಪ್ರಾಯ,ನಡವಳಿಕೆ
ಮಿಲಿಟರಿ ಸೇವೆ ಸಲ್ಲಿಸಿದ ವ್ಯಕ್ತಿಗಳಿಗೆ ಅವರವರ ದೇಶಗಳಲ್ಲಿ ವಿಶೇಷ ಸವಲತ್ತುಗಳ ಮೂಲಕ ಅವರಿಗೆ ಉತ್ತಮ ಸೌಲಭ್ಯ ಕಲ್ಪಿಸಲಾಗುತ್ತದೆ.ಅವರು ಮಾಡಿದ ಯುದ್ದದಲ್ಲಿನ ತ್ಯಾಗಕ್ಕಾಗಿ ವಿಶಿಷ್ಟ ಮರ್ಯಾದೆಗೂ ಪಾತ್ರರಾಗುತ್ತಾರೆ. ವಿವಿಧ ದೇಶಗಳು ಇದನ್ನು ವಿಭಿನ್ನವಾಗಿ ಆಚರಣೆಗೆ ತರುತ್ತಿವೆ.ಕೆಲವೊಬ್ಬರು ಮುಕ್ತವಾಗಿಯೇ ಸರ್ಕಾರೀ ಯೋಜನೆಗಳ ಮೂಲಕ ಮತ್ತು ಇನ್ನಿತರ ಕಾರ್ಯಕ್ರಮಗಳಲ್ಲೂ ನೆರವಾಗುತ್ತಾರೆ. ಈ ಪರಿಣತರು ತಮ್ಮ ಕಾಯಿಲೆಗಳಿಗೆ ನೇರವಾಗಿ ಮಿಲಿಟರಿ ಸೇವೆಗಳಿಗೆ ಭಾಧ್ಯರಸ್ತರಾಗಿರುತ್ತಾರೆ,ಉದಾಹರಣೆಗೆ PTSDದಂತಹ ಯೋಜನೆಗಳು ಅವರಿಗೇ ಮೀಸಲು.ಅವರ ದೇಶದ, ವಿಶ್ವ ಮಟ್ಟದ ಸೈನಿಕಾಚರಣೆ ಚಟುವಟಿಕೆಯಲ್ಲಿ, ಯುದ್ದದಲ್ಲಿ ತ್ಯಾಗ ಮನೋಭಾವದೊಂದಿಗೆ ಪಾಲ್ಗೊಂಡದ್ದಕ್ಕಾಗಿ ಮರ್ಯಾದೆ ಮತ್ತು ಗೌರವವಗಳೊಂದಿಗೆ ಚಿಕಿತ್ಸೆ,ಸೌಲಭ್ಯ ಒದಗಿಸಲಾಗುತ್ತದೆ. ಕೆಲವೆಡೆ ಸೋತ ದೇಶಗಳ ಯುದ್ದದಲ್ಲಿ ಪಾಲ್ಗೊಂಡ ಯೋಧರನ್ನು ಋಣಾತ್ಮಕ ದೃಷ್ಟಿಯಿಂದ ನೋಡುವ ಉದಾಹರಣೆಗಳಿವೆ.ದೇಶ ಸೋತರೆ ಅವರು ಯುದ್ದದಲ್ಲಿ ತ್ಯಾಗ ಮಾಡಿಲ್ಲವೆ ಎಂಬ ಪ್ರಶ್ನೆ ಬಾರದೇ ಇರುವುದಿಲ್ಲ.ಉದಾಹರಣೆಗೆ ಜರ್ಮನಿಯ ನಾಜಿ ಸೈನಿಕ ಪಡೆಯಲ್ಲಿ ಸೇವೆ ಸಲ್ಲಿಸಿದವರಿಗೆ ಅಷ್ಟಾಗಿ ಗೌರವಗಳು ಇರುವುದಿಲ್ಲ.ಕೇವಲ ಗೆದ್ದ ದೇಶಗಳ ಸೈನಿಕರಿಗೆ ಮಾತ್ರ ಗೌರವ ಸೂಕ್ತವಾಗಲಾರದು. ಈ ನಿಯಮಕ್ಕೆ ಹೊರತಾದ ಅಪವಾದಗಳೂ ಸಹ ಇಲ್ಲಿವೆ: ಆದರೆ ಅಪ್ರಿಯ ಯುದ್ದ(ಸಂಘರ್ಷ)ಗಳೆನಿಸಿದ, ಉದಾಹರಣೆಗೆ ವಿಯೆಟ್ನಾಮ್ ಯುದ್ದ ಇವುಗಳಲ್ಲಿ ಸೈನಿಕರನ್ನು ಹೆಸರಾಂತ ಸೈನಿಕ,ಪರಿಣತರನ್ನು ಇದಕ್ಕೆ ವಿರುದ್ದವಾಗಿ ನಡೆಯಿಸಿಕೊಳ್ಳಲಾಗುತ್ತದೆ. ಇನ್ನುಳಿದ ಯುದ್ದ ಸೈನಿಕ ಪರಿಣತರಾದವರು ಪಾಲ್ಗೊಂಡ ಕೊರಿಯನ್ ಯುದ್ದದಲ್ಲಿ ಪಾಲ್ಗೊಂಡವರನ್ನು ಸಾಮಾನ್ಯವಾಗಿ ಮರೆಯಲಾಗುತ್ತದೆ.(ನಿಜವಾಗಿ ಕೊರಿಯನ್ ಯುದ್ದದಲ್ಲಿ ವಿಯೆಟ್ನಾಮ್ ಯುದ್ದಕ್ಕಿಂತ ಸಾವುಗಳ-ಸೈನಿಕರ ತ್ಯಾಗದ ಪ್ರಮಾಣ ಹೆಚ್ಚು.)ಅದಲ್ಲದೇ ವಿಶ್ವಯುದ್ದಗಳಲ್ಲಿ ಸತ್ತವರ ಪ್ರಮಾಣಕ್ಕಿಂತಲೂ ಹೆಚ್ಚು ಜನ ವೀರ ಮರಣ ಅಪ್ಪಿದವರಿಲ್ಲಿದ್ದಾರೆ. ಇನ್ನು ಕೆಲವು ದೇಶಗಳಲ್ಲಿ ಮಿಲಿಟರಿ ಸಂಪ್ರದಾಯಗಳಿಗೆ ವಿರುದ್ದವಾಗಿ (ಉದಾಹರಣೆಗಾಗಿ,ಜರ್ಮನಿ 1945ರ ನಂತರ)ಈ ಯುದ್ದ ಪರಿಣತರನ್ನು ಯಾವುದೇ ವಿಶಿಷ್ಟ ರೀತಿಯಲ್ಲಿ ಸಾರ್ವಜನಿಕರು ಗೌರವಿಸಲಿಲ್ಲ ಅಥವಾ ಅವರ ವೆಟರನ್ಸ್ ಡೇ ಸಂದರ್ಭದಲ್ಲಿ ಆಚರಣೆ ಮಾಡಲಿಲ್ಲ.ಇದು ಕೆಲವು ನವ-ನಾಜಿತತ್ವ ಪಾಲಿಸುವವರಿಂದ ಮತ್ತು ಅಲ್ಪಸಂಖ್ಯಾತ ಬಲಪಂಥೀಯ ಗುಂಪುಗಳಿಂದ ಇವರಿಗೆ ಯಾವುದೇ ಮಾನ-ಸನ್ಮಾನಗಳಿಲ್ಲ.
ಹಲವಾರು ದೇಶಗಳಲ್ಲಿ ಸುದೀರ್ಘವಾದ ಸಂಪ್ರದಾಯಗಳು,ಆಚರಣೆಗಳು ರಜಾದಿನಗಳು ಅವರ ನೆನಹಿನಲ್ಲಿ ಮಾಡಿ ಪರಿಣತರನ್ನು ಸ್ಮರಿಸಲಾಗುತ್ತದೆ. ಅದೇ UK ನಲ್ಲಿ "ಸ್ಮಾರಕ ದಿನ" ಎಂದು ಪ್ರತಿವರ್ಷ ನವೆಂಬರ್ 11 ರಂದು ಆಚರಿಸಲಾಗುತ್ತದೆ.ಇದರಲ್ಲಿ ಪ್ರಮುಖವಾಗಿ ರಾಜಪ್ರಭುತ್ವ ಮತ್ತು ದೇಶಕ್ಕಾಗಿ ಮಡಿದ ಸೈನಿಕ ಪರಿಣತರನ್ನು ನೆನೆಪಿಸಿಕೊಳ್ಳಲಾಗುತ್ತದೆ. ಒಂದು ಕೆಂಪು ಅಥವಾ ತೆರೆತೆರೆಯಾದ ಶ್ವೇತ ಬಣ್ಣದ ಕೋಟಿನ ಮುಂದಿನ ಮಡಿಚಿದ ಭಾಗವಿರುವ ಪೋಷಾಕು ಧರಿಸುತ್ತಾರೆ.(ಇದನ್ನು ನೆಅನಪಿಗಾಗಿ ಅಥವಾ ಶಾಂತಿಗಾಗಿ ಆಚರಿಸುತ್ತಾರೆ) ಈ ಸಂದರ್ಭದಲ್ಲಿ ಸ್ಮಾರಕಗಳ ಮೇಲೆ ಪುಷ್ಪಗುಚ್ಚ ಇಟ್ಟು ಅವರನ್ನು ಸ್ಮರಿಸುತ್ತಾರೆ.
ರಶಿಯಾದಲ್ಲಿ ಈ ಸಂಪ್ರದಾಯವನ್ನು ಎರಡನೆಯ ಮಹಾಯುದ್ದದ ನಂತರ ಆಚರಣೆಗೆ ತರಲಾಯಿತು.ಅಂದು ನವವಿವಾಹಿತರು ಮತ್ತು ಅದನ್ನು ಆಚರಿಸುವವರು ಸೈನಿಕ ಸ್ಮಾರಕ ಸಮಾಧಿಗೆ ಭೇಟಿ ನೀಡುವ ಸಂಪ್ರದಾಯವಿದೆ. ಅದಲ್ಲದೇ ಫ್ರಾನ್ಸ್,ನಲ್ಲಿ ಯಾರು ಯುದ್ದದಲ್ಲಿ ಗಾಯಗೊಂಡ ಸೈನಿಕ ಪರಿಣತರಿದ್ದಾರೋ ಅವರಿಗೆ ಸಾರ್ವಜನಿಕ ಸಾರಿಗೆ ಸೇವೆಗಳಲ್ಲಿ ಮೊದಲ ಆದ್ಯತೆ ಮೇರೆಗೆ ಸ್ಥಾನ ನೀಡುತ್ತಾರೆ,ಇವರು ಯಾವುದೇ ಆಸನದಲ್ಲಾದರೂ ಕುಳಿತುಕೊಳ್ಳಬಹುದು. ಬಹುತೇಕ ದೇಶಗಳಲ್ಲಿ ಅಂದು ರಜಾದಿನ,ಅಂದರೆ ವೆಟರನ್ಸ್ ಡೇ ಎಂದು ಆಚರಿಸಿ ಯುದ್ದದಲ್ಲಿ ಮಡಿದವರಿಗೆ ಕೂಡಾ ಗೌರವ ಸಲ್ಲಿಸಲಾಗುತ್ತದೆ.
ದಿ ಕಾಂಗೊ
ಕೆಲವು ಬೆಲ್ಜಿಯನ್ ವೆಟರನ್ ಗಳು ಕಾಂಗೊಲಿಯನ್ ಗಣರಾಜ್ಯದ ನಾಗರಿಂದ ಗೌರವಿಸಲ್ಪಡುವುದು WWII ಗೆ ತಮ್ಮ ಸಮುದಾಯದ ನಮನ ಸಲ್ಲಿಸುವ ಮೂಲಕ ದೇಶದ ಬದ್ದತೆಗೆ ಶ್ರಮಿಸಿದರನ್ನು ನೆನೆಯುತ್ತಾರೆ. ಅವರು ಆಗಿನ ಏಕಸ್ವಾಮಿತ್ವ ಮೊಬುಟು ಸೆಸೆ ಸೆಕೊ ಆಡಳಿತದಲ್ಲಿ ಪರಿಹಾರ ಪಡೆಯುತ್ತಿದ್ದರು.ಆದರೆ ಆತನ ಪದಚುತಿಯ ನಂತರ ಪಿಂಚಣಿಗೆ-ಪರಿಹಾರವನ್ನು ವಾಪಸು ಪಡೆಯಲಾಯಿತು.
ಅಮೆರಿಕ ಸಂಯುಕ್ತ ಸಂಸ್ಥಾನಗಳು
ಇಲ್ಲಿ ಅತ್ಯಂತ ಸರಳ ವ್ಯಾಖ್ಯಾನವೆಂದರೆ ಸಶಸ್ತ್ರ ಪಡೆಯವವರಿಗೆ ಅವರ ಸೇವೆ ಸಲ್ಲಿಸಿದ್ದಕ್ಕೆ ಗೌರವ ಸಲ್ಲಿಸಲಾಗುತ್ತದೆ. ಒಬ್ಬ ವೆಟರನ್ ಎಂದರೆ ಸೈನಿಕ ಪಡೆಯಲ್ಲಿ ಸಶಸ್ತ್ರ ಸೈನಿಕನಾಗಿ ಸೇವೆ ಸಲ್ಲಿಸಿದವನು,ವಿಶೇಷವಾಗಿ ಕದನದಲ್ಲಿ ಪಾಲ್ಗೊಂಡವನು. ಇದು ಮುಖ್ಯವಾಗಿ ಇಡೀ ಜೀವನವನ್ನು ಅದರಲ್ಲಿ ಸೇವೆ ಮಾಡಿದವರಿಗೆ ಅಥವಾ 20 ವರ್ಷ ಸೇವೆ ಸಲ್ಲಿಸಿದವರಿಗೆ,ಅದಲ್ಲದೇ ಒಂದೇ ಬಾರಿಗೆ ಸೇವಾ ಪಯಣದಲ್ಲಿದ್ದವರೂ ಸರ್ಕಾರದ ಸವಲತ್ತಿಗೆ ಅರ್ಜಿ ಹಾಕಬಹುದು. ಇಲ್ಲಿರುವ ಸಮಾನ್ಯ ತಪ್ಪು ಕಲ್ಪನೆಯೆಂದರೆ ವೆಟರನ್ ಅಂದರೆ ಯುದ್ದ ಕಾದಾಟದಲ್ಲಿ ಭಾಗವಹಿಸಿದ ಅಥವಾ ಯಾರು ಕ್ರಿಯಾಶೀಲ ಕರ್ತ್ಯವ್ಯದಿಂದ ನಿವೃತ್ತರಾಗುತ್ತಾರೋ ಅವರನ್ನು ಇಲ್ಲಿ ಪರಿಣತರು ಅಥವಾ ಮಿಲಿಟರಿ ವೆಟರನರಿ ಎನ್ನುತ್ತಾರೆ.
ಈ ವೆಟರನ್ ಗಳು ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಸರ್ಕಾರದ ಸವಲತ್ತುಗಳಿಗೆ ಭಾಜನರಾಗಿರುತ್ತಾರೆ.
ಆಗಿನ ಅಧ್ಯಕ್ಷ ಅಬ್ರಾಹ್ಮ್ ಲಿಂಕ್ಲನ್ 1865 ರ ತನ್ನ ಎರಡನೆಯ ಉದ್ಘಾಟನಾ ಭಾಷಣದಲ್ಲಿ ಆಗ US ನ ನಾಗರಿಕ ಕದನ ಸಿವಿಲ್ ವಾರ್ ಮುಗಿದಾಗ, ಈ ಸೈನಿಕ ವೃತ್ತಿಯಲ್ಲಿ ಮೃತಪಟ್ಟವರನ್ನು ಸರಿಯಾಗಿ ನೋಡಿಕೊಳ್ಳುವಂತೆ ಕರೆ ನೀಡಿದರು."ಈ ಸಂಘರ್ಷವನ್ನು ತಡೆದ ಅಂತಹ ವ್ಯಕ್ತಿಯ ವಿಧವೆ ಮತ್ತು ಆತನ ಅನಾಥ ಬಳಗವನ್ನು ಕಾಳಜಿ ಮಾಡಬೇಕು".ಎಂದು ಕರೆ ನೀಡಿದರು. ಈ ಅಮೆರಿಕನ್ ಸಿವಿಲ್ ವಾರ್ ವೆಟರನ್ಸ್ ಗಳ ಸಂಘಟನೆಗಳ ಹುಟ್ಟುಹಾಕಿತು,ಉದಾಹರಣೆಗೆ ಗ್ರ್ಯಾಂಡ್ ಆರ್ಮಿ ಆಫ್ ದಿ ರಿಪಬ್ಲಿಕ್ಎಂಬುದು ಸ್ಥಾಪಿತವಾಗಿತ್ತು. ನಂತರ ಈ ಪರಿಣತರ ಬಗೆಗಿನ ಮಾನದಂದವುಮೊದಲ ವಿಶ್ವ ಯುದ್ದದ ನಂತರ ಬದಲಾಯಿತು. ನಂತರದ ವರ್ಷಗಳಲ್ಲಿ ಅತೃಪ್ತ ಮಾಜಿ ಸೈನಿಕರು ಅಸ್ಥಿರತೆಯ ಮೂಲವಾದರು. ಅವರು ತಕ್ಷಣದಲ್ಲೇ ಸಂಘಟಿತರಾಗಿ ಸಶಸ್ತ್ರ ಪಡೆಯೊಂದಿಗೆ ಸಂಪರ್ಕ ಪಡೆದರು.ಅದಲ್ಲದೇ ತಮ್ಮೊಂದಿಗೆ ಶಸ್ತ್ರಗಳನ್ನೂ ಹೊಂದಿದ್ದರು. ಈ ವೆಟರನ್ ಗಳು, ಪರಿಣತರು ಜರ್ಮನಿಯ ಮೊದಲ ವಿಶ್ವ ಯುದ್ದI ರ ನಂತರದ ಅಸ್ಥಿರತೆಯಲ್ಲಿ ಮಹತ್ವದ ಪಾತ್ರವಹಿಸಿದರು.ಅದೇ ರೀತಿ ನಿವೃತ್ತ ಪರಿಣತರ ಬೋನಸ್ ಆರ್ಮಿ ಯುನೈಟೆಡ್ ಸ್ಟೇಟ್ಸ್ ನ ಇದು ಹಲವಾರು ಪರಿಣತರನ್ನು ಹೊಂದಿದ್ದು ಬೃಹತ್ ಕುಸಿತದ ಸಂದರ್ಭದಲ್ಲಿನ ಚಳವಳಿಗಳು ಅಲ್ಲದೇ ವಾಶಿಂಗ್ಟನ್ DC ಎಡೆಗೆ ಪಥಸಂಚಲನ ನಡೆಸಿ ತಮ್ಮ ಬೋನಸ್ ನ್ನು ನೀಡಬೇಕೆಂದು ಅದು ಕಾಂಗ್ರೆಸ್ ನೀಡಿದ ಭರವಸೆಯನ್ನು ನೆನಪಿಸಿತು.
ಅಮೆರಿಕನ್ ಪರಿಣತರು ಇದನ್ನು ವಿಶ್ವಯುದ್ದII ರ ನಂತರ ಪಡೆದರು.
ಎರಡನೆಯ ವಿಶ್ವಮಹಾಯುದ್ದದ ನಂತರ ಅದಕ್ಕಿಂತ ಮೊದಲು ಪ್ರಥಮ ಮಹಾಯುದ್ದದಲ್ಲಿ ಅನುಭವ ಪಡೆದ ಸೈನಿಕರಿಗಾಗಿ ಆಯಾ ರಾಜ್ಯಗಳು ವಿಶೇಷ ಸೌಲಭ್ಯಗಳನ್ನು ನಿಗದಿ ಮಾಡಿವೆ.ಇದಕ್ಕಾಗಿ ಆಡಳಿತಕ್ಕಾಗಿ ವಿಶಾಲ ರೀತಿಯಲ್ಲಿ ವ್ಯವಸ್ಥೆ ಮಾಡಿದೆ. ಯುನೈಟೈಡ್ ಸ್ಟೇಟ್ಸ್ ನಲ್ಲಿ,ಪರಿಣತರ ಗುಂಪುಗಳ ರಚನೆಯಾಗಿದೆ,ಉದಾಹರಣೆಗಾಗಿ ಅಮೆರಿಕನ್ ಲೆಗಿಯಾನ್ ಮತ್ತುವೆಟರನ್ಸ್ ಆಫ್ ಫಾರೆನ್ ವಾರ್ಸ್ ಸಂಘಟನೆ,ಇದು ತನ್ನ ಬೇಡಿಕೆಗಳಿಗೆ ಒತ್ತಾಯಿಸಿ G.I. ಮಸೂದೆ ಪಾಸಾಗುವಂತೆ ಮಾಡಿತು. ಈ ಮಸೂದೆಯು ಪರಿಣತರಿಗೆ ಅಥವಾ ಮಾಜಿ ಸೈನಿಕರಿಗೆ ಉಚಿತ ಅಥವಾ ರಿಯಾಯತಿಯಲ್ಲಿ ಶಿಕ್ಷಣ ಮತ್ತು ಆರೋಗ್ಯ ಸೌಲಭ್ಯಗಳ ನೀಡಲಾಯಿತು. ನೂತನವಾಗಿ ಶಿಕ್ಷಣ ಪಡೆದ GI ಗಳು ಮಹತ್ವದ ಆರ್ಥಿಕ ಪರಿಣಾಮ ಬೀರುವಂತೆ ಮಾಡಿದರು,ಅದಲ್ಲದೇ VA ದ ಸಾಲದ ನೆರವಿನೊಂದಿಗೆ ವಾಸಿಸಲು ಮನೆ ಖರೀದಿ ಇತರ ಅಮೆರಿಕನ್ ಮಧ್ಯಮವರ್ಗದ ಜನಸಮುದಾಯದೊಂದಿಗೆ ಅವರು ಒಂದಾಗಿದ್ದಾರೆ. ಸಾಕಷ್ಟು ಪ್ರಮಾಣದ ಉಪನಗರಗಳ ನಿರ್ಮಾಣವು ಈ ಮಾಜಿ ಸೈನಿಕ ಪರಿಣತರಿಗೆ ಅವರ ಕುಟುಂಬ ವರ್ಗದವರಿಗೆ ಸಾಕಾಗುವಷ್ಟು ವಾಸದ ಮನೆಗಳ ಒದಗಿಸಲು ಸಮರ್ಥವಾದವು.
U.S.ನಲ್ಲಿರುವ ಆಫ್ರಿಕನ್ ಅಮೆರಿಕನ್ ವೆಟರನ್ ಗಳು
ಯುನೈಟೆಡ್ ಸ್ಟೇಟ್ಸ್ ಸೆಣಿಸಿದ ಮತ್ತು ಅದರ ಒಳಗಿನ ಪ್ರತಿಯೊಂದು ಯುದ್ದದಲ್ಲಿ ಆಫ್ರಿಕನ್ ಅಮೆರಿಕನ್ ರು ಪಾಲ್ಗೊಂಡಿದ್ದಾರೆ. ಕಪ್ಪು ಪರಿಣತರು ವಿಶ್ವಮಹಾಯುದ್ದ I ರಲ್ಲಿ ಅನುಭವ ಪಡೆದ ಅವರು U.S.ಗೆ ಮರಳಿದ ನಂತರ ಜನಾಂಗೀಯ ಭೇದ ಭಾವ ಎದುರಿಸಬೇಕಾಯಿತು.ಅದರಲ್ಲೂ ಮುಖ್ಯವಾಗಿ ಸಾಗರೋತ್ತರದ ದಕ್ಷಿಣ ನಗರಗಳಿಂದ ಬಂದ ದಿನಗಳಲ್ಲಿ ಇದನ್ನು ಎದುರಿಸಬೇಕಾಯಿತು. ವಿಶ್ವಮಹಾಯುದ್ದ II ದ ಕಪ್ಪು ಪರಿಣತರು ತಮ್ಮ ತಾಯ್ನಾಡಿನಲ್ಲಿ ತಾರತಮ್ಯ ಅನುಭವಿಸಿದರು.ಆಗಿನ ಅಧ್ಯಕ್ಷ ಹ್ಯಾರಿ ಎಸ್ ಟ್ರುಮ್ಯಾನ್ ಅವರು ವಿಶ್ವಮಹಾಯುದ್ದ II ರ ನಂತರ ಮಿಲಿಟರಿಯ ವಿಭಾಗದ ವಿಭಜನೆ ಮತ್ತು ಉನ್ನತ ಮಟ್ಟಕ್ಕೇರಿಸಿದಾಗ ಕೂಡಾ ಈ ಭೇದಭಾವ ಮುಂದುವರೆದಿತ್ತು.ಹೀಗಾಗಿ ಸಿವಿಲ್ ರೈಟ್ಸ್ ಚಳವಳಿಯಲ್ಲಿ ನಾಗರಿಕ ಹಕ್ಕುಗಳಿಗಾಗಿ ಅವರು ನಿರಂತರ ಹೋರಾಟ ಮಾಡಬೇಕಾಯಿತು. ದಿ ನ್ಯಾಶನಲ್ ಅಸೊಶಿಯೇಶನ್ ಫಾರ್ ಬ್ಲ್ಯಾಕ್ ವೆಟರನ್ಸ್ ಸಂಘಟನೆಯು ಇವರಿಗೆ ಕಾನೂನು ಸಲಹೆ ಮತ್ತು ಆಫ್ರಿಕನ್ ಅಮೆರಿಕನ್ ರಿಗೆ ಬೆಂಬಲಿಸಲು ಅದಲ್ಲದೇ ಇನ್ನಿತರ ಅಲ್ಪಸಂಖ್ಯಾತರ ಹಿತರಕ್ಷಣೆಗೂ ನಿಂತಿದೆ.
ಮಿಲಿಟರಿ ಸೇವೆ ಮತ್ತು ವೆಟರನ್ ರ ಚಿಕಿತ್ಸೆ
ಸಕ್ರಿಯವಾದ ಮಿಲಿಟರಿ ಜೀವನಕ್ಕೆ ಒಗ್ಗಿದ ಹಲವಾರು ಈ ಅನುಭವಿ ಪರಿಣತರು ಸಾಮಾನ್ಯ ಬದುಕಿಗೆ ಹೊಂದಿಕೊಳ್ಳಲು ಅಸಮರ್ಥರಾದರು.ಲಂಡನ್ ಮೆಟ್ರೊ ಎಂಬ ಸುದ್ದಿ ಪತ್ರಿಕೆಯಲ್ಲಿನ ಲೇಖನ "ವೆಟರನ್ಸ್ ಪ್ರೋನ್ ಟು ಸುಸೈಡ್ "ಇದು 2010 ಜನವರಿ 28 ರಂದು ಪ್ರಕಟಗೊಂಡಿತು. ಇದರ ಮಾಹಿತಿ ನೀಡಿದ್ದು ಮೆಂಟಲ್ ಹೆಲ್ತ್ ಫೌಂಡೇಶನ್. ಅದು ಹೇಳುವ ಪ್ರಕಾರ ಹಲವಾರು ಅಫ್ಘಾನ್ ಯುದ್ದ ನಿರಾಶ್ರಿತ ಸೈನಿಕರನ್ನು ಸರಿಯಾಗಿ ನೋಡಿಕೊಳ್ಳುದರ ಬಗ್ಗೆ ಅದು "ಹಲವರು ಮದ್ಯಪಾನದ ಸಮಸ್ಯೆಗೆ,ಅಪರಾಧ ಮತ್ತು ಆತ್ಮಹತ್ಯೆಗಳಿಗೆ"ಶರಣಾಗುತ್ತಿದ್ದಾರೆ,ಇದು ಅವರು ಆ ಯುದ್ದದ ನಂತರ ಇಲ್ಲಿಗೆ ಬಂದ ನಂತರ ಹೀಗಾಗಿದೆ ಎಂದು ವಿಶ್ಲೇಷಿಸಿತು. ನೆರವಿನ ಸೇವೆಗಳು ಆ ಪ್ರದೇಶಕ್ಕನುಗುಣವಾಗಿ ಬದಲಾಗುತ್ತವೆ. ಇತ್ತೀಚಿನ 2009 ರ ಅಂಕಿಅಂಶಗಳ ಪ್ರಕಾರ ಅಫ್ಘಾನಿಸ್ತಾನದಲ್ಲಿರುವ ಸದ್ಯದ ಬ್ರಿಟಿಶ್ ಸೈನಿಕ ಪಡೆಗಿಂತ ಹೆಚ್ಚು ಸೈನಿಕ ವೆಟರನ್ ಗಳು ಸೆರೆಮನೆಗಳಲ್ಲಿದ್ದಾರೆಂದು ಅಂದಾಜಿಸಲಾಗಿದೆ. ವಾಸಕ್ಕೆ ಮನೆ ಇಲ್ಲದಿರುವುದು,ಬೀದಿಗಳಲ್ಲಿ ಮಲಗುವುದು ಸಂಬಂಧಗಳ ಮುರಿದು ಬೀಳುವಿಕೆ ಈ ಅನಾಥತನಕ್ಕೆ ಕಾರಣಗಾಳಾಗಿವೆ. ಇತ್ತೀಚಿಗೆ UK ದ ಮನೆರಹಿತರ ಚಾರಿಟಿ ಸಂಸ್ಥೆCRISIS (1994) ರಲ್ಲಿ ನಡೆಸಿದ ಒಂದು ಸಮೀಕ್ಷೆ ಪ್ರಕಾರ ಅಲ್ಲದೇ ಎಕ್ಸ್-ಸರ್ವಿಸಿಸ್ ಎಕ್ಸೆನ್ ಗ್ರುಪ್ (1997) ಎರಡೂ ಮಾಡಿದ ಸಮೀಕ್ಷೆಗಳ ಪ್ರಕಾರ ಮನೆರಹಿತರಲ್ಲಿ ಕಾಲುಭಾಗದಷ್ಟು ಜನರು ಮಾಜಿ ವೆಟರನ್ ಗಳಾಗಿದ್ದಾರೆ.ಇವರು ಸಶಸ್ತ್ರ ಸೈನಿಕ ಪಡೆಗಳಲ್ಲಿ ಸೇವೆ ಸಲ್ಲಿಸಿ ನಿವೃತ್ತಿ ಪಡೆದವರಾಗಿದ್ದಾರೆ. ದಿ ಟೆಮ್ಸ್ ಸುದ್ದಿ ಪತ್ರಿಕೆ ವರದಿ ಮಾಡಿರುವಂತೆ ಇಂಗ್ಲೆಂಡ್ ಮತ್ತು ವೇಲ್ಸ್ ಗಳಲ್ಲಿನ ಜೈಲುಗಳಲ್ಲಿ ಕಳೆದ ಆರು ವರ್ಷಗಳಿಂದ "ಮಿಲಿಟರಿ ವೆಟರನ್ ರುಗಳಿದ್ದಾರೆ".ಅದು ಹೇಳುವ ಪ್ರಕಾರ 2009 ರ ಸೆಪ್ಟೆಂಬರ್ 25 ರ ವರದಿಯಂತೆ ಅವರ ಸಂಖ್ಯೆ ಇದೀಗ ದ್ವಿಗುಣಗೊಂಡಿದೆ. ಟೈಮ್ಸ್ ನ ಇನ್ನೊಂದು ಲೇಖನದಲ್ಲಿ ಅದೇ ವೇಳೆಗೆ ಈ ಪರಿಣತರ ಮಾನಸಿಕ ಆರೋಗ್ಯ ಕೂಡಾ ಚಾರಿಟಿ ಕೊಂಬ್ಯಾಟ್ ಸ್ಟ್ರೆಸ್ ಸಂಸ್ಥೆಯವೈದ್ಯ ವರದಿಗಳನ್ನು ಉಲ್ಲೇಖಿಸಿ, 53% ರಷ್ಟು ಹೆಚ್ಚಳವು ಈ ಪರಿಣತರಲ್ಲಿ ಕಾಣಿಸಿದೆ ಎಂದು ಹೇಳಿದೆ.
ಪರಿಣತರ ಆಘಾತದ ನಂತರದ ಒತ್ತಡ ಅಸ್ತವ್ಯಸ್ತಗಳ ಚಿಕಿತ್ಸೆ
ಪರಿಣತರು ಕೆಲವೊಂದು ಆಘಾತಗಳಿಂದ ಘಾಸಿಗೊಂಡಾಗ ಅವರಿಗೆ ವಿಶೇಷ ಚಿಕಿತ್ಸೆ ನೀಡಲು ಹಲವಾರು ಯೋಜನೆಗಳನ್ನು ಸಿದ್ದಪಡಿಸಲಾಗಿದೆ.ಮಾನಸಿಕ ಒತ್ತಡ ಮತ್ತು ಖಿನ್ನತೆಯಂತಹ ಸಮಸ್ಯೆಗಳಿಗೆ ಪರಿಹಾರ ಕಂಡು ಹಿಡಿಯಲು (PTSD)ನ ನೆರವಿನ ಹಸ್ತ ಚಾಚುತ್ತದೆ. ಮಾಜಿ ಸೈನಿಕರಲ್ಲಿ, ಪರಿಣತರಲ್ಲಿನ ಮಾನಸಿಕ ಅಸ್ತವ್ಯಸ್ತತೆಗೆ ಕೊಗ್ನೇಟಿವ್ ಬಿಹೇವಿಯರಲ್ ಥೆರಪಿ (CBT)ಅಂದರೆ ನಡವಳಿಕೆಯಲ್ಲಿನ ಅರಿವಿನಲ್ಲಿನ ಕೊರತೆಗಾಗಿ ಸೂಕ್ತ ಚಿಕಿತ್ಸೆಗಾಗಿ ಈ ಸಂಸ್ಥೆ ಕೆಲಸ ಮಾಡಲಾರಂಭಿಸಿತು.ಹೀಗಾಗಿ ಪ್ರಸ್ತುತ ಖಿನ್ನತೆ ಮತ್ತು PTSD ಸೇವೆಗಳಿಗಾಗಿ ಯುನೈಟೆಡ್ ಸ್ಟೇಟ್ಸ್ ಡಿಪಾರ್ಟ್ ಮೆಂಟ್ ಆಫ್ ಡಿಫೆನ್ಸ್ ಸರಿಯಾದ ಕಾಳಜಿವಹಿಸಲು ಮುಂದಾಗಿದೆ. ಈ CBT ಯು ಸೈಕೊಥೆರಪೆಟಿಕ್ ಅಂದರೆ ಮಾನಸಿಕ ಚಿಕಿತ್ಸೆಗೆ ತನ್ನ ಗುರಿ ಹೊಂದಿ ಅದರ ಮೂಲಕ ಅವರ ವಿಚಾರಸರಣಿ ಮತ್ತು ನಡವಳಿಕೆಯಲ್ಲಿ ಬದಲಾವಣೆ ತರಲು ಹಾಗು ರೋಗಿಗಳ ಋಣಾತ್ಮಕ ಸ್ವಭಾವ ಬದಲಾವಣೆಗೆ ಶ್ರಮಿಸುತ್ತಿದೆ. ಸದ್ಯ ಯುದ್ದ ಪರಿಣತ ಅನುಭವಿಗಳಲ್ಲಿ PTSD ಚಿಕಿತ್ಸೆಗೆ ಪರಿಣಾಮಕಾರಿ ಪರಿಹಾರ ನೀಡಲಾಗುತ್ತದೆ. ಸದ್ಯ CBT ನ ಆನ್ ಲೈನ್ ಕಾರ್ಯಕ್ರಮಗಳು ಇನ್ನೊಂದು ಸಂಸ್ಥೆಯೊಂದಿಗೆ ಜೋಡಿಯಾಗಿ ಚಿಕಿತ್ಸೆಯನ್ನು ರೂಪಿಸುತ್ತಿದೆ.ಅವರಲ್ಲಿನ ಮಾನಸಿಕ ಸಮಸ್ಯೆಗಳ ದೂರ ಮಾಡಲು ಪ್ರಯತ್ನಿಸುತ್ತಿದೆ. ಐ ಮೂಮೆಂಟ್ ಡಿಸೆನ್ಸಿಟೈಜೇಶನ್ ಅಂಡ್ ರಿಪ್ರೊಸೆಸಿಂಗ್(EMDR) ಅಂದರೆ PTSD ಗೆ ಈ ಚಿಕಿತ್ಸೆಯು ಔಷಧರಹಿತ ಪರಿಹಾರವಾಗಿದ್ದು ಕಣ್ಣುಗಳ ಚಲನೆಗಳ ಮೂಲಕ ಪರಿವರ್ತನೆಯ ಮರುಯತ್ನ ಇದಾಗಿದೆ.ಮಿಲಿಟರಿ ಆಘಾತಗಳಿಗೆ ಒಳಗಾಗುವ ರೋಗಿಗಳಿಗೆ ಅವರ ಕ್ಷಮತೆ ಆಧಾರದ ಮೇಲೆ ಸೂಕ್ತ ಪರಿಹಾರ ಸೂಚಿಸಲಾಗುತ್ತದೆ.ನ್ಯುರೊ-ಲಿಂಗ್ಯುಸ್ಟಿಕ್ ಪ್ರೊಗ್ರಾಮಿಂಗ್(NLP) ಕೂಡಾ ಈ ಸಂದರ್ಭದಲ್ಲಿ ಅನ್ವಯಸಿಲಾಗುತ್ತದೆ.
ಪರಿಣತರಿಗೆ ಸಹಾಯ
ಈ ಯೋಧ ಪರಿಣತರಿಗೆ ಸದ್ಯ ಹಲವಾರು ಮೂಲಗಳಿಂದ ಸಹಾಯ ಹಸ್ತ ಬರುತ್ತಿದೆ.ಇದರ ಮೂಲಕ ಅವರಿಗೆ ನೆರವು ಲಭ್ಯವಾಗುವಂತೆ ಮಾಡಲಾಗುತ್ತದೆ. ಇದರಲ್ಲಿ ಹಲವು ಸ್ವತಂತ್ರ,ಚಾರಿಟೇಬಲ್ ಸಂಘಟನೆಗಳು,ಇನ್ನು ಕೆಲವು ದೇಶಗಳಲ್ಲಿ ಆರೈಕೆ-ಪಾಲನೆ ಪೋಷಣೆ ನಂತರದಲ್ಲಿ ಒದಗಿಸುವ ಹಲವಾರು ಮರುವಸತಿ ಸೌಲಭ್ಯಗಳಲ್ಲಿ ಕೊರತೆ ಕಾಣುತ್ತಿದೆ.ಸರ್ಕಾರಗಳು ನೆರವಿನ ಹಸ್ತ ಚಾಚುವಲ್ಲಿ ಅಸಮರ್ಪಕವೆನ್ನುವಂತಹ ಪ್ರಸಂಗಗಳೂ ಇವೆ. ಆದ್ದರಿಂದ ಮಿಲಿಟರಿ ಸೇವೆಗಳ ಮೇಲೆ ಋಣಾತ್ಮಕ ಪರಿಣಾಮಗಳು ಸಂಭವಿಸದಂತೆ ಅವರು ನೋಡಿಕೊಳ್ಳುತ್ತಾರೆ.ಮತ್ತೆ ನಾಗರಿಕ ಬದುಕಿಗೆ ಜಾರಿ ಅಲ್ಲಿ ಹೊಂದಿಕೊಳ್ಳುವ ಪ್ರಕ್ರಿಯೆ ಕಠಿಣವಾಗುತ್ತದೆ.ಅದಲ್ಲದೇ ಸಶಸ್ತ್ರ ಪಡೆ ಮಿಲಿಟರಿಗಳಿಗೆ ಹೊಸ ನೇಮಕಾತಿಯಲ್ಲಿಯೂ ಇದು ದುಷ್ಪರಿಣಾಮ ಉಂಟಾಗಬಹುದು. ಏನೆಯಾದರೂ ನೆರವು ದೊರೆಯುತ್ತಿದೆ,ಅದನ್ನು ಲಭ್ಯವಾಗುವಂತೆ ಮಾಡಲಾಗುತ್ತಿದೆ.ಆದರೆ ಅವರು ತಮ್ಮ ನೆರವು ಬೇಡುವುದನ್ನು ದೌರ್ಬಲ್ಯ ಎಂದು ತಿಳಿಯದೇ ಅಗತ್ಯತೆಗಾಗಿ ಸಂಪರ್ಕಿಸಿ ಬೇಕಾದ್ದನ್ನು ಕೇಳಲು ಸಂಕೋಚ ಮಾಡಬಾರದೆಂಬುದು ಇಂದಿನ ಘೋಷಣೆಯಾಗಿದೆ. ಮಿಲಿಟರಿಗೆ ಸಂಬಂಧಿಸಿದ ಅನುಭವವು ತೀರ ಅನೈಸರ್ಗಿಕವಾದುದು,ಇದನ್ನು ಸರಿಪಡಿಸಲು ಕೆಲವು ಮಟ್ಟಿಗಿನ ಸಹಾಯ ಬೇಕಾಗುತ್ತದೆ,ಸಮಾಜದ ಸಮುದಾಯದಲ್ಲಿನ ಮರುವಸತಿ,ಅದು ವೈದ್ಯಕೀಯ,ಮಾನಸಿಕ ಅಥವಾ ಪ್ರಾಯೋಗಿಕ ಇಲ್ಲವೆ ಹಣಕಾಸಿಗೆ ಸಂಬಂಧಪಟ್ಟ ವಿಷಯವಾಗಿರಬಹುದು.ಅದನ್ನು ಕೇಳಿ ಪಡೆಯಬೇಕಾಗುತ್ತದೆ.
ಸಂ. ಫ್ರಾನ್ಸಿಸ್ ಕ್ಸೇವಿಯರ್ ಚರ್ಚು, ಮಂಗಳೂರು
'''ಸಂ. ಫ್ರಾನ್ಸಿಸ್ ಕ್ಸೇವಿಯರ್ ಚರ್ಚು, ಸಾಮಾನ್ಯವಾಗಿ ಇದನ್ನು ಬಿಜೈ ಚರ್ಚು''' ಎಂದು ಹೆಸರುವಾಸಿಯಾಗಿದ್ದು, ಒಂದು ರೋಮನ್ ಕಥೋಲಿಕ ಚರ್ಚ್ ಆಗಿದ್ದು, ಇದು ಮಂಗಳುರು ನಗರದ ಬಿಜೈ ಪ್ರದೇಶದಲ್ಲಿ ನೆಲೆಗೊಂಡಿದೆ. ಈ ಚರ್ಚನ್ನು ೧೮೬೯ರಲ್ಲಿ ನಿರ್ಮಿಸಲಾಗಿದ್ದು, ಇದರ ಸಂಪೂರ್ಣ ಸ್ಥಳದ ವಿಸ್ತೀರ್ಣವು ೫.೩೧ ಎಕರೆಯನ್ನು ಹೊಂದಿದೆ. ಇದನ್ನು ಬ್ರಿಟೀಷ್ ಸರಕಾರ ಇವರಿಂದ ೨೧ ನವೆಂಬರ್ ೧೮೬೯ರಲ್ಲಿ ಪಡೆದುದಾಗಿದೆ. ಮೂಲ ರಚನೆಯ ಕಟ್ಟಡವು ಪ್ರಾರ್ಥನಾಲಯವಾಗಿದ್ದು, ಅದರಿಂದ ಭಾನುವಾರದ ಬಲಿಪೂಜೆಗಳು ನಡೆಯುತ್ತಿದ್ದವು.
ಇತಿಹಾಸ
ಬಿಜೈ ಸುತ್ತಮುತ್ತಲಿನ ಪ್ರದೇಶವನ್ನು ಕ್ಯಾಥೆಡ್ರಲ್ ಚರ್ಚು ಸುಮಾರು ಎರಡು ದಶಕಗಳ ಕಾಲ ಆವರಿಸಿತ್ತು. ಈ ಪ್ರದೇಶದ ಮಂಗಳೂರು ಕಥೋಲಿಕರು  ಭಕ್ತರು ದೂರದ ಚರ್ಚುಗಳಿಗೆ ಹೋಗುವ ಕಷ್ಟವನ್ನು ನಿವಾರಿಸಲು ಹಾಗೂ ಅವರ ಅನುಕೂಲಕ್ಕಾಗಿ ಇಲ್ಲಿ ಪ್ರಾರ್ಥನಾಲಯವನ್ನು ನಿರ್ಮಿಸಲಾಗಿತ್ತು. ಕ್ಯಾಥೆಡ್ರಲ್ ಚರ್ಚಿನಿಂದ ಗುರುಗಳು ಇಲ್ಲಿ ಭಾನುವಾರದ ಬಲಿಪೂಜೆಗಳನ್ನು ಇಲ್ಲಿ ಬಂದು ನೆರವೇರಿಸುತ್ತಿದ್ದರು.
ವಂ.ಸೆಬಾಸ್ಟಿಯನ್ ನೊರೊನ್ಹಾ ಅವರನ್ನು ಬಿಜೈ ಪ್ರಾರ್ಥನಾಲಯಕ್ಕೆ ನಿವಾಸಿ ಧರ್ಮಗುರುಗಳನ್ನಾಗಿ ಬಿಷಪ್ ಪೌಲ್ ಪೆರಿನಿ ಯೆ.ಸ. ಅವರು ೨೨ ಮಾರ್ಚ್ ೧೯೧೨ರಲ್ಲಿ ಒದಗಿಸಿದ್ದುದರಿಂದ, ವಂ. ಸೆಬಾಸ್ಟಿಯನ್ ಅವರು ಮಂಗಳೂರು ಕಥೋಲಿಕ ಯುವಜನತೆಗಾಗಿ ಪ್ರಾಥಮಿಕ ಶಾಲೆಯನ್ನು, ಸಂ. ಫ್ರಾನ್ಸಿಸ್ ಕ್ಸೇವಿಯರ್ ಬಾಲಕರ ಶಾಲೆ ಮತ್ತು ಲೂರ್ಡ್ಸ್ ಬಾಲಕಿಯರ ಶಾಲೆಗಳನ್ನು ೧೯೧೫ರಲ್ಲಿ ಪ್ರಾರಂಭಿಸಿದರು. ಅವರ ನಂತರ ೧೯೨೦ರಲ್ಲಿ ಬಂದ ವಂ. ಜೋಸೆಫ್ ಪೀಟರ್ ಫೆರ್ನಾಂಡಿಸ್, ಅವರು ಚರ್ಚ್ ನಿವಾಸದ ಒಂದು ಭಾಗವನ್ನು ನಿರ್ಮಿಸಿದರು. ಪ್ರಸ್ತುತ ಚರ್ಚ್ ಕಟ್ಟಡವನ್ನು ವಂ. ಎ.ಇ.ಸಿ. ಕುಲಾಸೊ ಅವರು ೧೯೨೮ರಲ್ಲಿ ನಿರ್ಮಿಸಿದ್ದಾರೆ. ಅವರು ಚರ್ಚ್ ನಿವಾಸದ ಉಳಿದ ಭಾಗವನ್ನು ಪೂರ್ತಿಗೊಳಿಸಿ, ಶಾಲಾ ಕಟ್ಟಡವನ್ನು ಕಟ್ಟಿದ್ದಲ್ಲದೇ ಬೆಲ್ಫ್ರೀ ರೂಪುರೇಷೆಯನ್ನು ಮಾಡಿದ್ದು, ಇದನ್ನು ವಂ. ಲಿಯೊ ಸಲ್ಡಾನ್ಹ ಅವರು ೧೯೩೭ರಲ್ಲಿ ಸಂಪೂರ್ಣಗೊಳಿಸದರು. ೧೯೬೩ರಲ್ಲಿ ವಂ.ಮೊನ್ಸಿಂಜೊರ್ ಜೆ.ಎಮ್.ಪಿಂಟೊ ಅವರ ಸಹಾಯದಿಂದ ಅರ್ಸುಲಾಯ್ನ್ ಫ್ರಾನ್ಸಿಸ್ಕನ್ ಧರ್ಮಭಗಿನಿಯರು ೧೦ನೇ ತರಗತಿಯವರೆಗೆ ಬಾಲಕಿಯರಿಗಾಗಿ ಪ್ರೌಢಶಾಲೆಯನ್ನು ಪ್ರಾರಂಭಿಸಿದರು. ೧೯೬೩ರಲ್ಲಿ ಸಂಬಂಧಪಟ್ಟ ಅಭಿವೃದ್ಧಿ ಕಾರ್ಯಗಳು ಆಗಿರಲಿಲ್ಲ.
ಪರಿಣತ
ಉಲ್ಲೇಖಗಳು
ವರ್ಗ:ಮಿಲಿಟರಿ ಪರ್ಸಾನ್ನೆಲ್ ವರ್ಗ:ಮಿಲಿಟರಿ ವೆಟರನ್ಸ್ ಅಫೇರ್ಸ್
ಸಂ. ಫ್ರಾನ್ಸಿಸ್ ಕ್ಸೇವಿಯರ್ ಚರ್ಚು, ಮಂಗಳೂರು
೧೯೯೫-೨೦೦೩
ವಂ. ಬರ್ನಾಡ್ ಎಲ್. ಡಿಸೋಜಾ ಅವರು ಬಿಜೈ ಚರ್ಚ್-ಗೆ ೧೯೯೫ರಲ್ಲಿ ಚರ್ಚ್ ಧರ್ಮಗುರು ಗಳಾಗಿ ಬಂದು, ಶೀಘ್ರಗತಿಯಲಲ್ಇ ಅಭಿವೃದ್ದಿ ಕಾರ್ಯಗಳನ್ನು ಪ್ರಾರಂಭಿಸಿದರು. ತೀರಾ ಪಶ್ಚಿಮದಲ್ಲಿರುವ ಸ್ಮಶಾನವನ್ನು ಸಮತಟ್ಟುಗೊಳಿಸಲಾಗಿದ್ದು, ಶಾಶ್ವತ ಸಮಾಧಿಗಳನ್ನು ಉತ್ತಮ ದರ್ಜೆಗೇರಿಸಲಾಯಿತು. ಮೈದಾನವನ್ನು ಸಮಗೊಳಿಸಿ, ೩೫ಸೆಂಟ್ಸ್ ಜಾಗದಲ್ಲಿ ಸಮುದಾಯ ಭವನವನ್ನು ನಿರ್ಮಿಸಿ, ೫೨ ಸೆಂಟ್ಸ್ ಜಾಗದಲ್ಲಿ ವಾಹನಗಳ ನಿಲುಗಡೆಗೆ ಸ್ಥಳಾವಕಾಶವನ್ನು ಒದಗಿಸಲಾಯಿತು. ಸಮುದಾಯ ಭವನವನ್ನು ಒಂದು ವರ್ಷಷ ಕಾಲಾವಧಿಯಲಲ್ಇ ನಿರ್ಮಿಸಿ ಡಿಸೆಂಬರ್ ೧೯೯೭ರಲ್ಲಿ ಉದ್ಘಾಟಿಸಲಾಯಿತು. ಬಿಜೈ ಚರ್ಚ್ ಸಭಾಂಗಣವು ಪ್ರಸ್ತುತ ೧೦೦೦ ಆಸನಗಳು, ಒಂದು ವೇದಿಕೆ, ೧೦೦೦ ಆಸನಗಳ ಮಹಡಿ, ಒಂದು ವೆರಾಂಡ ಮತ್ತು ವೇದಿಕೆಯ ಕೆಳ ಅಂತಸ್ತಿನಲ್ಲಿ ೨೦೦ ಆಸನಗಳನ್ನು ಹೊಂದಿರುವ ಸಣ್ಣ ಸಭಾಂಗಣವು ಧ್ವನಿವರ್ಧಕಗಳಿಂದ ಸಂಪೂರ್ಣವಾಗಿ ಹೊಂದಿದೆ. ಇದರ ಒಟ್ಟು ನಿರ್ಮಾಣ ವೆಚ್ಚ ೭.೫ ಮಿಲಿಯ ರೂಪಾಯಿಗಳು ಆಗಿರುತ್ತದೆ.
೨೦೦೩ರಿಂದೀಚೆಗೆ
೧೯೯೮ರಲ್ಲಿ ಬಿಜೈ ಚರ್ಚ್ ವಾಣಿಜ್ಯ ಸಂಕೀರ್ಣದ ನಿರ್ಮಾಣವು ವಂ. ಬರ್ನಾಡ್ ಅವರು ಕೈಗೊಂಡ ಮಹತ್ತರ ಮತ್ತು ಅಭಿವೃದ್ದಿ ಕಾರ್ಯವಾಗಿದೆ, ಇದು ಬಿಜೈ ಸುತ್ತಮುತ್ತಲಿನ ಪ್ರದೇಶಗಳಿಗೆ ಆರ್ಥಿಕ ವಿನಿಮಯ ತಾಣವಾಗಿ ಬೆಳೆಯಿತು. ವಂ. ಜೋಸೆಫ್ ಪೀಟರ್ ತಾವ್ರೊ ಅವರು ಬಿಜೈ ಚರ್ಚ್ ಧರ್ಮಗುರು ಹಾಗೂ ಲೂರ್ಡ್ಸ್ ಕೇಂದ್ರೀಯ ಶಾಲೆಯ ಮ್ಯಾನೇಜರ್ ಆಗಿ ನೇಮಕಗೊಂಡರು. ಕೆಲವೇ ಕಾಲಾನಂತರದಲ್ಲಿ ಈ ಶಾಲೆಯು ನವ ದೆಹಲಿಯಲ್ಲಿರುವ ಸಿ.ಬಿ.ಎಸ್.ಸಿಯ ಅನುಮೋದನೆಗೊಳಪಟ್ಟಿತು.
ಬಿಜೈ ಚರ್ಚ್ ೨೦೧೧ರಲ್ಲಿ ಶತಮಾನೋತ್ಸವವನ್ನು ಆಚರಿಸಿತು. ಪ್ರಸ್ತುತ ಇದು ೧೨೫೦ ಕುಟುಂಬದ, ಸುಮಾರು ೬೦೦೦ ಕಥೋಲಿಕರನ್ನು ಬಿಜೈ ಪರಿಸರದ ಸದಸ್ಯರನ್ನೊಳಗೊಂಡಿದೆ.
ಬಾಹ್ಯ ಕೊಂಡಿಗಳು
ವರ್ಗ:Churches in Mangalore Diocese ವರ್ಗ:Catholic Church in India
ಕಕೇಸಿಯನ್ ಭಾಷಾ ಪರಿವಾರ
ಕಕೇಸಿಯನ್ ಭಾಷಾ ಪರಿವಾರ ಕಪ್ಪು ಸಮುದ್ರ ಮತ್ತು ಕ್ಯಾಸ್ಪಿಯನ್ ಸಮುದ್ರಗಳ ಮಧ್ಯ ಭಾಗದಲ್ಲಿ ಇರುವ ಬಹು ವಿಶಾಲವಾದ ಕಕೇಸಿಯ ಪ್ರದೇಶದಲ್ಲಿ ವಾಸಿಸುವ ಜನ ಆಡುತ್ತಿರುವ ವಿವಿಧ ಭಾಷೆಗಳ ಒಂದು ಸಮೂಹ.
ವರ್ಗೀಕರಣ
ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಭಾಷೆಗಳನ್ನು ಮುಖ್ಯವಾಗಿ ಮೂರು ವರ್ಗಗಳನ್ನಾಗಿ ವಿಂಗಡಿಸಬಹುದು:
ಈ ಭಾಷಾರ್ಗೀಕರಣವನ್ನು ಸಮರ್ಪಕ ಹಾಗೂ ಪರಿಪುರ್ಣ ಎಂದು ಒಪ್ಪದ ಕೆಲವು ವಿದ್ವಾಂಸರು ಈ ವರ್ಗದ ಕೆಲವು ಭಾಷೆಗಳನ್ನು ಆಳವಾಗಿ ಅಧ್ಯಯನ ಮಾಡಿ ಅವುಗಳಲ್ಲಿ ಮುಖ್ಯವಾಗಿ ಕಂಡುಬರಬಹುದಾದ ಸಾಮ್ಯಗಳನ್ನು ಆಧಾರವಾಗಿರಿಸಿಕೊಂಡು ಅವನ್ನು ಮತ್ತೆ ವರ್ಗೀಕರಿಸತೊಡಗಿದರು. ಪೂರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳಲ್ಲಿ ಸಾಕಷ್ಟು ಸಾಮ್ಯ ಕಂಡು ಬಂದ ಕಾರಣದಿಂದ ಅವನ್ನು ಒಟ್ಟುಗೂಡಿಸಿ ಉತ್ತರ ಕಕೇಸಿಯನ್ ಭಾಷಾವರ್ಗವೆಂದು ಕರೆದರು. ಅಂದಿನಿಂದ ಈ ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಎಲ್ಲ ಭಾಷೆಗಳನ್ನೂ ಉತ್ತರ ಮತ್ತು ದಕ್ಷಿಣ ಕಕೇಸಿಯನ್ ಭಾಷಾವರ್ಗಗಳೆಂದು ಕರೆಯುವುದು ರೂಢಿಗೆ ಬಂತು. ಉತ್ತರ ಕಕೇಸಿಯನ್ ಭಾಷೆಗಳಾದ ಪುರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳು ದಕ್ಷಿಣ ಕಾಕೇಸಿಯನ್ ಭಾಷೆಗಳೊಡನೆ ಹೋಲಿಸಿದಾಗ ಪರಸ್ಪರ ಭಿನ್ನವಾಗಿಯೇ ಕಂಡುಬರುತ್ತವೆ.
ಬಾಹ್ಯ ಸಂಪರ್ಕಗಳು
ವರ್ಗ:ಭಾಷೆ ವರ್ಗ:ಭಾಷೆಗಳು
ಸ೦ಜೀತ್ ಹೆಗ್ಡೆ
ಸಂಜೀತ್ ಹೆಗ್ಡೆ (ಜನನ ೩ ಅಕ್ಟೋಬರ್ ೧೯೯೮), ಕರ್ನಾಟಕದ (ಬೆಂಗಳೂರು)ರಿನ ಭಾರತೀಯ ಹಿನ್ನೆಲೆ ಗಾಯಕ. ಸಂಜೀತ್ ಹೆಗ್ಡೆ ಅವರು ಹಲವಾರು ಭಾರತೀಯ ಭಾಷೆಗಳಲ್ಲಿ ಚಲನಚಿತ್ರ ಗೀತೆಗಳನ್ನು ಹಾಡಿದ್ದಾರೆ.ಚರಣ್ ರಾಜ್ ರಚಿಸಿದ ದಳಪತಿ ಚಿತ್ರದಲ್ಲಿ ಹಾಡಿದ್ದಾರೆ.ಅವರ ಸ೦ಗೀತ ಕಲೆ ಒಂದು ವರ್ಷಕ್ಕೆ ಸಂಗೀತ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು.ಚಮಕ್ ಚಿತ್ರದ "ಕುಶ್ ಕುಶ್" ಹಾಡಿಗೆ ಅತ್ಯುತ್ತಮ ಪುರುಷ ಗಾಯಕನೆ೦ದು ಗಾನಾ ಮಿರ್ಚಿ ಸಂಗೀತ ಪ್ರಶಸ್ತಿಯನ್ನು ಪಡೆದಿದ್ದಾರೆ.
ವೃತ್ತಿಜೀವನ
ಸಂಗೀತ್ ಹೆಗ್ಡೆ ಅವರು ಝೀ ಕನ್ನಡದಲ್ಲಿ ಪ್ರಸಾರವಾದ ಕನ್ನಡ ಹಾಡನ್ನು ಹಾಡುವ ರಿಯಾಲಿಟಿ ಶೋ ಸ ರಿ ಗ ಮ ಪ - ಸೀಸನ್ ೧೩ ಹಾಗೂ ಅದರ ನಂತರ ಸಂಜೀತ್ ರವರು ಝೀ ತಮಿಳಿನಲ್ಲಿ ಪ್ರಸಾರವಾದ ಸ ರಿ ಗ ಮ ಪ - ಸಿನಿಯರ್ಸ್ ಅಲ್ಲಿ  ಭಾಗವಹಿಸಿದರು. . ಸಂಜೀತ್ ರವರು ಒಬ್ಬ ಜನಪ್ರಿಯ ಕಲಾವಿದ ಮತ್ತು ಹಿನ್ನಲೆ ಗಾಯಕಿಯಾಗಿ ಹಲವಾರು ಜನಪ್ರಿಯ ಹೊಸ ಹಾಡುಗಳನ್ನು ಹಾಡಿ ಪ್ರಸಿದ್ದರಾಗಿದ್ದಾರೆ. .ಸಂಜೀತ್ ಹೆಗ್ಡೆ ಅವರು ಭಾರತ ಮತ್ತು ಹಾಲವಾರು ದೇಶಗಳಲ್ಲಿ ನೇರ ಪ್ರದರ್ಶನವನ್ನು ನೀಡಿದ್ದಾರೆ. ,.
ವೈಯಕ್ತಿಕ ಜೀವನ
ಸಂಜೀತ್ ಹೆಗ್ಡೆ ಅವರು ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು ಮತ್ತು ಬೆಳೆದರು. ಸಂಜೀತ್ ಹೆಗ್ಡೆ ಅವರು ತಮ್ಮ ಪ್ರೌಢಶಿಕ್ಷಣವನ್ನು ಸಿಶು ಗ್ರಿಯಾ ಮಾಂಟೆಸ್ಸರಿ ಅಲ್ಲಿ ಮಾಡಿದರು ಹಾಗೂ ಅವರು ತಮ್ಮ ಪದವಿಪೂರ್ವ ಶಿಕ್ಷಣವನ್ನು  ಸಿಎಮ್ಆರ್ ನ್ಯಾಷನಲ್ ಪದವಿಪೂರ್ವ ಕಾಲೇಜಿನಲ್ಲಿ  ಪೂರ್ಣಗೊಳಿಸಿದರು. ನ೦ತರ ಸಂಜೀತ್ ಅವರು ಜೆ.ಎಸ್.ಎಸ್. ನಲ್ಲಿ ತಮ್ಮ ಇಂಜಿನಿಯರಿಂಗ್ ಅನ್ನು ಸ್ಥಗಿತಗೊಳಿಸಿದರು.
ಉಲ್ಲೇಖಗಳು
ವರ್ಗ:ಹಾಡುಗಾರರು ವರ್ಗ:ಸಿನೆಮಾ ಹಾಡುಗಾರರು
ಕಡಲ ಸರ್ಪ
364 × 480 pixelspx|thumb|right|ಕಡಲ ಸರ್ಪ
ಕಡಲ ಸರ್ಪ
ಇದು ಒಂದು ಸರ್ಪರೂಪಿ ಸಾಗರದ ದೈತ್ಯ. ಪೌರಾಣಿಕ ಸಂಬಂಧವಾದದ್ದು; ಕಾಲ್ಪನಿಕವಾದದ್ದು. ವಿಶಾಲವಾದ ಸಾಗರಗಳಲ್ಲಿ ಯಾನ ಮಾಡಿದ ಹಿಂದಿನ ನಾವಿಕರು ತಾವು ನೋಡಿದುದಾಗಿ ಇದನ್ನು ವರ್ಣಿಸಿದ್ದಾರೆ. ಇದರ ಬಗ್ಗೆ ಅನೇಕ ದಂತಕಥೆಗಳನ್ನು ಕಟ್ಟಿರುವುದೂ ಉಂಟು. ಆದರೆ ವೈಜ್ಞಾನಿಕವಾಗಿ ಇದುವರೆವಿಗೂ ಈ ಬಗೆಯ ಕಡಲ ಸರ್ಪಗಳನ್ನು ಸರಿಯಾಗಿ ಕಂಡವರಿಲ್ಲ. ಅಂತು ಕಡಲ ಸರ್ಪದ ಭ್ರಮೆ ಹುಟ್ಟಿಸುವ ಹಲವು ಸಂದರ್ಭಗಳು ಕಂಡುಬರುವುದುಂಟು. ಅವುಗಳಲ್ಲಿ ಮುಖ್ಯವಾದವು ಇವು; ಹಲವು ಕಡಲ ಹಂದಿ ಅಥವಾ ಪಾರ್ಪಾಯಿಸ್ಗಳು ಸಾಗರದಲ್ಲಿ ಈಜುವಾಗ ಯಾವಾಗಲೂ ಒಂದರ ಹಿಂದೆ ಮತ್ತೊಂದು ಒಂದೇ ಸಾಲಿನಲ್ಲಿ ಈಜುವುದುಂಟು. ಅವು ನೀರಿನ ಮೇಲಾಯದಲ್ಲಿ ಈಜುವಾಗ ಗಾಳಿಸೇವನೆಗಾಗಿ ಆಗಾಗ್ಗೆ ಮೇಲೇಳುವುದೂ ಉಂಟು. ಇವುಗಳ ಬೆನ್ನಿನ ಮೇಲಿನ ಈಜುರೆಕ್ಕೆ ಅವುಗಳ ಗತಿಯನ್ನು ಕೂಡ ತೋರಿಸುತ್ತದೆ. ಈ ಕಡಲ ಹಂದಿಗಳ ಸಾಲು ನೀಳ ಹಾಗೂ ಡೊಂಕುಡೊಂಕಾಗಿರುವುದರಿಂದ ಅದು ಕಡಲ ಸರ್ಪವಿರಬೇಕೆಂದು ದೂರದಿಂದ ನೋಡಿದವರು ಭ್ರಮಿಸಿರಲಿಕ್ಕೂ ಸಾಕು. ಸೀಟೋ ರೈನಸ್ ಮಾಕ್ಸಿಮಸ್ ಎಂಬ ಷಾರ್ಕ್ಮೀನು ಸಾಧಾರಣವಾಗಿ ಒಂದರ ಹಿಂದೆ ಒಂದು ಜೊತೆಗೂಡಿ ಈಜುವುದು ಮತ್ತೊಂದು ನಿದರ್ಶನ. ಇದರ ಉದ್ದ ಸು. 18 ಮೀ ಇರುತ್ತದೆ. ರಿಗ್ಯಾಲಿಕಸ್ ಗ್ಲೆಸ್ನೆ ಎಂಬ ಮೀನು ಮತ್ತೊಂದು ಉದಾಹರಣೆಯಾಗಿದೆ.
ಕಡಲ ಸರ್ಪ ಲಕ್ಷಣಗಳು
ಇದರ ದೇಹ ರಿಬ್ಬನ್ನಿನ ಆಕಾರ, 6 ಮೀ ಉದ್ದ, 60 ಪೌಂಡು ತೂಕ. ಈಜುವಾಗ ಸರ್ಪದಂತೆ ತನ್ನ ದೇಹವನ್ನು ಅಂಕುಡೊಂಕಾಗಿ ಮಾಡಿಕೊಳ್ಳುತ್ತದೆ. ಇದರ ಬೆನ್ನಿನ ಮೇಲಿನ ಈಜುರೆಕ್ಕೆ ದೇಹಾದ್ಯಂತ ಹರಡಿದೆ. ಇದರ ಮುಂದಿನ 10-15 ಈಜುರೆಕ್ಕೆಯ ದಿಂಡುಗಳು ಉದ್ದವಾಗಿದ್ದು ತಲೆಯ ಮೇಲೆ ಹರಡಿರುವುದುಂಟು. ಈ ಪ್ರಾಣಿಯನ್ನು ಕೆರಳಿಸಿದಾಗ ಈ ದಿಂಡುಗಳು ಎದ್ದು ನಿಂತು ಭಯಂಕರವಾಗಿ ಕಾಣುತ್ತವೆ. ದೇಹ ಬೆಳ್ಳಿಯಂತೆ ಬಿಳುಪು. ಈಜುರೆಕ್ಕೆ ಹವಳದಂತೆ ಕೆಂಪು. ಮೆಡಿಟರೇನಿಯನ್ ಸಮುದ್ರದಲ್ಲಿ ವಾಸಿಸುವ ನೆಮರ್ಟೀನಿಯ ಹುಳುಗಳು ಸು. 9 ಮೀ-13.7 ಮೀ ಉದ್ದ ಬೆಳೆಯುವುದರಿಂದ ಇವು ಕೂಡ ಕಡಲ ಸರ್ಪದ ಭ್ರಮೆ ಹುಟ್ಟಿಸಿವೆ. ಆರ್ಕಿತ್ಯೂತಿಸ್ ಜಾತಿಯ ದೈತ್ಯ ಸ್ಕ್ವಿಡ್ 15 ಮೀ ಬೆಳೆಯುವುದೇ ಅಲ್ಲದೆ ಅದರ ಬಾಹು ಸು. 9 ಮೀ-13.7 ಮೀ ಉದ್ದವಿದ್ದು ಹಾವಿನಂತೆ ಕಾಣಬರುತ್ತದೆ. ಪೆಸಿಫಿಕ್ ಸಾಗರದ ದೈತ್ಯಾಕಾರದ ಹಾವುಮೀನಿನಂತಿರುವ ಕ್ಲಾಮಿಡೊಸೆಲಕಿ ಜಾತಿಯ ಷಾರ್ಕ್ ಮೀನು ಕೂಡ ಕಡಲ ಸರ್ಪದ ಭ್ರಮೆ ಹುಟ್ಟಿಸಿರಬಹುದು. ಹೆಬ್ಬಾವು ರೂಪದ, ಚೂವು ತಲೆ, ತೊಳೆಗಾಲು ರೂಪದ ಬಾಹುಗಳಿಂದ ಕೂಡಿ ಸು. 18 ಮೀ-21 ಮೀ ಉದ್ದ ಬೆಳೆಯುತ್ತಿದ್ದ ಗತಕಾಲದ (ಕ್ರಿಟೇಷಸ್ ಕಾಲದ) ಸರೀಸೃಪಗಳು ಸಾಗರದಲ್ಲಿ ಇಂದೂ ಬದುಕಿದ್ದು ಆಗಾಗ್ಗೆ ಕಾಣಿಸಿಕೊಳ್ಳುತ್ತವೆಂದೂ ಮತ್ತೆ ಕೆಲವರ ಭ್ರಮೆ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಮೋಡಿಲಿಪಿ
ಮೋಡಿಲಿಪಿಯು ಬರೆಯುವಾಗ ಲೇಖನಿಯನ್ನು ಮೇಲಕ್ಕೆ ಎತ್ತದೆ ಬರೆಯಲಾಗುತ್ತಿದ್ದ ಲಿಪಿಯಾಗಿದೆ. ಇದರಲ್ಲಿ ಪೂರ್ಣ ವಿರಾಮ ಇಲ್ಲ. ಅಕ್ಷರಗಳು ಮೋಡಿ ಮಾಡುವಂತೆ ಇರುತ್ತವೆ. ಕೆಲ ಶತಮಾನಗಳ ಹಿಂದೆ ಈ ಲಿಪಿ ಬಳಕೆಯಲ್ಲಿತ್ತು. ಮರಾಠಿ, ಕನ್ನಡ,ಗುಜರಾತಿ,ಉರ್ದು ,ಹಿಂದಿ,ತಮಿಳು ಭಾಷೆಗಳನ್ನೂ ಈ ಲಿಪಿಯಲ್ಲಿ ಬರೆಯುತ್ತಿದ್ದರು. ಲೆಕ್ಕ ಪತ್ರಗಳನ್ನು, ರಹಸ್ಯ ಮಾಹಿತಿಗಳನ್ನು ಮತ್ತು ಕೆಲ ಮುಖ್ಯ ಘಟನೆಗಳಿಗೆ ಸಂಬಂಧಿಸಿದ ವಿಷಯಗಳನ್ನು ಈ ಲಿಪಿಯಲ್ಲಿ ದಾಖಲಿಸಲಾಗುತ್ತಿತ್ತು.
ಹೊರಗಿನ ಕೊಂಡಿಗಳು
ವರ್ಗ:ಭಾಷೆ ವರ್ಗ:ಲಿಪಿಗಳು
ವ್ರೆಸಲ್ ಮೇನಿಯಾ ಮೂವತ್ತೆರಡು
ವ್ರೆಸಲ್ ಮೇನಿಯಾ ಮೂವತ್ತೆರಡು,WWEಯ ಮೂವತ್ತೆರಡನೆಯ ವಾರ್ಷಿಕ ವೃತ್ತಿಪರ ಪ್ರತಿ ವೀಕ್ಷಣೆಗೆ ಪಾವತಿಸುವ  ಕುಸ್ತಿಗಾರರ ಪಂದ್ಯಾವಳಿ. ಇದು ಏಪ್ರಿಲ್ 3, 2016 ರಂದು ಆರ್‌ಲಿಂಗ್ಟನ್, ಟೆಕ್ಸಸ್ ನ ಏಟಿ ಅಂಡ್ ಟಿ ಕ್ರೀಡಾಂಗಣ ದಲ್ಲಿ ನಡೆಯಲ್ಪಟ್ಟಿತು. ಅದರಲ್ಲಿ ಒಂಭತ್ತು ಆಟಗಳು ಪಂದ್ಯಾವಳಿಯ ಮುಖ್ಯ ಆಕರ್ಷಣೆ ಆಗಿದ್ದರೆ, ಮೂರು ಆಟಗಳು ಅದರ ಮುಂಚೆ ನಡೆದವು.
ಮೂರು ಆಟಗಳು ಅತಿಯಾಗಿ ಪ್ರಸಿದ್ದಿಯಾದವು. ಮುಖ್ಯ ಕಾರ್ಯಕ್ರಮದಲ್ಲಿ, ರೋಮನ್ ರೇನ್ಸ್ defeated ಟ್ರಿಪಲ್ ಎಚ್ರನ್ನ ಸೋಲಿಸಿ, ಡಬ್ಲ್ಯೂಡಬ್ಲ್ಯೂಈ ಅತಿಭಾರದ ಪಂದ್ಯಾವಳಿಯ ವಿಜಯಿ ಆದರು. ಉಳಿದ ಎರಡು ಪಂದ್ಯಗಳಲ್ಲಿ, ದ ಅಂಡರ್ಟೇಕರ್, ಶೇನ್ ಮೇಕ್ಮನ್ ನ Hell in a Cell matchಲ್ಲಿ ಸೋಲಿಸಿದರೆ, ಬ್ರೊಕ್ ಲೆನ್ಸಾರ್,  ಡೀನ್ ಎಂಬ್ರೊಸ್ನ  No Holds Barred Street Fightಲ್ಲಿ ಸೋಲಿಸಿದರು. ಅದಲ್ಲದೆ, ದ ರಾಕ್ , ಎರಿಕ್ ರೋವನ್ ನ ಪೂರ್ವಸಿದ್ಧತೆಯಿಲ್ಲದ ಪಂದ್ಯಾವಳಿಯಲ್ಲಿ ಕೇವಲ ಆರು ಸೆಕೆಂಡ್ಸ್ನಲ್ಲಿ ಸೋಲಿಸಿ ವ್ರೆಸಲ್ ಮೇನಿಯಾದ ಇತಿಹಾಸದಲ್ಲಿ ಹೊಸ ದಾಖಲೆ ಬರೆದರು.
Results
<references group="Note" />
References
ವರ್ಗ:ಕ್ರೀಡಾಕೂಟಗಳು
ಎಚ್. ಜಿ ಗೋವಿಂದೇಗೌಡರು
'ಮಲೆನಾಡ ಗಾಂಧಿ' ಎಂದೇ ಪ್ರಸಿದ್ಧರಾಗಿದ್ದ ಎಚ್ ಜಿ ಗೋವಿಂದೇಗೌಡರು ಕರ್ನಾಟಕ ಸರ್ಕಾರದ ಶಿಕ್ಷಣ ಮಂತ್ರಿಗಳಾಗಿ ಹೆಸರು ಮಾಡಿದವರು. ಅವರ ಅಧಿಕಾರಾವಧಿಯಲ್ಲಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿದರು. 1999ರಲ್ಲಿ ರಾಜಕೀಯ ನಿವೃತ್ತಿ ಹೊಂದಿದರು.
ವೈವಾಹಿಕ ಬದುಕು
ಅವರಿಗೆ ಐದು ಜನ ಹೆಣ್ಣು ಮಕ್ಕಳೂ, ಓರ್ವ ಪುತ್ರನೂ ಇದ್ದಾರೆ.
ಸಾಧನೆ
ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸಿದ್ದ ಗೋವಿಂದೇಗೌಡರು ಕರ್ನಾಟಕದ ಶಿಕ್ಷಣ ಮಂತ್ರಿಯಾಗಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿ ದಾಖಲೆಗೈದಿದ್ದಾರೆ. ಶಿಕ್ಷಕ ಹುದ್ದೆಯ ನೇಮಕಾತಿಯಲ್ಲಿ ಮಹಿಳೆಯರಿಗೆ ಶೇ.50 ಮೀಸಲಾತಿ ಕಲ್ಪಿಸಿದ ಹೆಗ್ಗಳಿಕೆಯೂ ಅವರಿಗಿದೆ.
ಮರಣ
ಗೋವಿಂದೇಗೌಡರು ಚಿಕ್ಕಮಗಳೂರು ಜಿಲ್ಲೆಯ ಎನ್.ಆರ್.ಪುರ ತಾಲ್ಲೂಕಿನ ಕೊಪ್ಪದಲ್ಲಿ 2016 ಜನವರಿ 6ರಂದು ನಿಧನರಾದರು.
ಸಾರಂಗಿ
ಪ್ರಸಿದ್ಧ ಸಾರಂಗಿ ವಾದಕರು
ವರ್ಗ:ಹಿಂದುಸ್ತಾನಿ ಸಂಗೀತ ವಾದ್ಯಗಳು ವರ್ಗ:ಹಿಂದುಸ್ತಾನಿ ಸಂಗೀತ
ಬಾಲಕೃಷ್ಣ ಗುರೂಜಿ
ಗುರೂಜಿ
ಶ್ರೀ ಬಾಲಕೃಷ್ಣ ಗುರೂಜಿಯವರು ಅಂತಾರಾಷ್ರೀಯ ಖ್ಯಾತಿಯ ``ರೇಖಿ`` ಮತ್ತು ``ಸಂಮ್ಮೋಹಿನಿ`` ತಜ್ಞರು.
ಪ್ರಶಸ್ತಿ
ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ಮಾಧ್ಯಮ
ಮಾಧ್ಯಮ ಅಥವಾ 'ಸಮೂಹ ಮಾಧ್ಯಮ ಎಂದು ಸಾಮಾನ್ಯವಾಗಿ ಪತ್ರಿಕೆ, ಬಾನುಲಿ ಮತ್ತು ದೂರದರ್ಶನಗಳನ್ನು ಸೇರಿಸಿ ಹೇಳುತ್ತಾರೆ. ಸಂಗೀತ, ನೃತ್ಯ, ನಾಟಕ, ಅಂತರಜಾಲ ಕ್ಷೇತ್ರ, ಭಿತ್ತಿ ಚಿತ್ರ-ಪತ್ರ, ಜಾಹೀರಾತು, ಡಂಗುರ, ಸಿನಿಮಾ – ಇವುಗಳನ್ನೂ ಕೂಡ ಮಾಧ್ಯಮವನ್ನಾಗಿ ಪರಿಗಣಿಸಬಹುದು. ನ್ಯಾಯಾಂಗ, ಕಾರ್ಯಾಂಗ ಮತ್ತು ಶಾಸಕಾಂಗಗಳಂತೆ, ಪ್ರಜಾಪ್ರಭುತ್ವದ ಒಂದು ಪ್ರಮುಖ ಅಂಗವಾಗಿ ಮಾಧ್ಯಮವು ಕಾರ್ಯನಿರ್ವಹಿಸುತ್ತದೆ. ಅಂತೆಯೇ ಮಾಧ್ಯಮವನ್ನು “ನಾಲ್ಕನೇ ಅಂಗ” (Fourth Estate) ಎಂದೂ ಕರೆಯುತ್ತಾರೆ.
ಮುದ್ರಣ ಮಾಧ್ಯಮ
ಪತ್ರಿಕೆಗಳನ್ನು ಮುದ್ರಣ/ಲಿಖಿತ ಮಾಧ್ಯಮ ಎನ್ನಬಹುದು. ಕ್ರಿ.ಶ. ೧೮೪೩ರಲ್ಲಿ ಪ್ರಾರಂಭವಾದ ””ಮಂಗಳೂರು ಸಮಾಚಾರ”” ಕನ್ನಡದ ಮೊದಲ ಪತ್ರಿಕೆ. ಈಗ ಕನ್ನಡ ಮುದ್ರಣ ಮಾಧ್ಯಮ ಅಗಾಧವಾಗಿ ಬೆಳೆದು, ಒಂದು ಒಳ್ಳೆಯ ಮಟ್ಟಕ್ಕೆ ಬಂದು ನಿಂತಿದೆ. ಪತ್ರಿಕೆಗಳಲ್ಲಿ ಎರಡು ವಿಧಗಳಿವೆ.೧)ರಾಜ್ಯ ಮಟ್ಟದ ಸುದ್ಧಿಯನ್ನು ನೀಡುವ ಪತ್ರಿಕೆ, ೨)ರಾಷ್ಟ್ರಮಟ್ಟದ ವಿಷಯಗಳನ್ನು ಜನರಿಗೆ ತಲುಪಿಸುವ ಪತ್ರಿಕೆ.
ಸುದ್ದಿ ಪ್ರಧಾನ
ಸುದ್ದಿ-ಸಮಾಚಾರಗಳನ್ನು ತಿಳಿಸುವ ಪತ್ರಿಕೆಗಳನ್ನು ಸುದ್ದಿ ಪ್ರಧಾನ ಪತ್ರಿಕೆಗಳೆನ್ನಬಹುದು. ಇವುಗಳು ಸಾಮನ್ಯವಾಗಿ ದೈನಿಕ, ಸಾಪ್ತಾಹಿಕ ಮತ್ತು ಪಾಕ್ಷಿಕವಾಗಿ ಪ್ರಕಟಣೆಗೊಳ್ಳುತ್ತವೆ.
ವಿಷಯ ಪ್ರಧಾನ
ಸಿನಿಮಾ, ಕೃಷಿ, ಆಟೋಟ, ಆಧ್ಯಾತ್ಮ – ಹೀಗೆ ವಿವಿಧ ವಿಷಯಪ್ರಧಾನ ಸುದ್ದಿಗಳನ್ನು ಪ್ರಕಟಿಸುವ ಹಲವು ಪತ್ರಿಕೆಗಳು ಸಾಮಾನ್ಯವಾಗಿ ವಿಶೇಷ ಅಂಕಣಗಳಲ್ಲಿ- ಸಿನಿಮಾರಂಜನೆ, ಕೃಷಿಲೋಕ, ಕ್ರೀಡಾಪುರವಣೆ ಅಥವಾ ಇನ್ನೂ ವಿರಳವಾಗಿ ಪ್ರಕಟಣೆಗೊಳ್ಳುತ್ತವೆ.
ಸಾಹಿತ್ಯ ಪ್ರಧಾನ
ಈ ಪ್ರಕಾರದ ಪತ್ರಿಕೆಗಳನ್ನು ವಿಷಯ ಪ್ರಧಾನ ಗುಂಪಿಗೆ ಸೇರಿಸಬಹುದಾದರೂ, ಕನ್ನಡದಲ್ಲಿ ಸಾಹಿತ್ಯಕ್ಕೆ ಒತ್ತು ಕೊಡುವ ಪತ್ರಿಕೆಗಳ ದೊಡ್ಡ ಗುಂಪೇ ಇದೆ. ಸಾಮಾನ್ಯವಾಗಿ ಸಾಪ್ತಾಹಿಕ ಅಥವಾ ವಾರದ ಅಂಕಣ ಪತ್ರಿಕೆಗಳಲ್ಲಿ ಇವು ಪ್ರಕಟಣೆಗೊಳ್ಳುತ್ತವೆ. ಜ್ಞಾನಪೀಠ ಪ್ರಶಸ್ತಿಯನ್ನು ಪಡೆದುಕೊಂಡಿರುವ ಲೇಖಕರೂ ಸೇರಿದಂತೆ ಇವತ್ತಿನ ಅನೇಕ ಪ್ರಮುಖ ಲೇಖಕರು ಈ ಪ್ರಕಾರದ ಪತ್ರಿಕೆಗಳಿಂದಲೇ ಜನಮನ ಗೆದ್ದಿದ್ದು. ಅವುಗಳಲ್ಲಿ ಪ್ರಜಾವಾಣಿ, ಸುಧಾ, ತರಂಗ, ದೀಪಾವಳಿ ವಿಶೇಷಾಂಕ, ಮಯೂರ, ಕಸ್ತೂರಿ, ತುಷಾರ, ಪ್ರಜಾಮತ ಇತ್ಯಾದಿಗಳು ಕನ್ನಡ ಸಾಹಿತ್ಯ ಲೋಕಕ್ಕೆ ಅತ್ಯಮೂಲ್ಯ ಕೊಡುಗೆಯನ್ನು ನೀಡಿವೆ.
ಬಾನುಲಿ
ಮೈಸೂರಿನಲ್ಲಿ ಕ್ರಿ.ಶ.೧೯೨೩ರಲ್ಲಿ ಭಾರತದ ಮೊದಲ ರೇಡಿಯೋ ಕೇಂದ್ರ ಹಾಗೂ ಕ್ರಿ.ಶ.೧೯೩೫ರಲ್ಲಿ ಕನ್ನಡದ ಮೊದಲ ಬಾನುಲಿ ಅಥವಾ ಆಕಾಶವಾಣಿ ಕೇಂದ್ರವು ಪ್ರಾರಂಭವಾದವು. ಈ ಮಾಧ್ಯಮವು ಸ್ವಾತಂತ್ರ್ಯದ ನಂತರ ಭಾರತದ ಬೆಳವಣಿಗೆಯಲ್ಲಿ ಮುಖ್ಯ ಪಾತ್ರವನ್ನು ವಹಿಸಿದೆಯೆನ್ನಬಹುದು. ಸುದ್ದಿ, ಮನರಂಜನೆ, ಜನಪರ ಮಾಹಿತಿಯನ್ನಲ್ಲದೇ ಬಹಳಷ್ಟು ತುರ್ತುಪರಿಸ್ಥಿತಿಗಳಲ್ಲಿ ಮತ್ತು ಅವಘಡಗಳಲ್ಲಿ ಬಾನುಲಿಯು ಸೇವೆ ಸಲ್ಲಿಸಿದೆ. ಕ್ರಿ.ಶ.೧೯೯೦ರ ಈಚೆಗೆ ಖಾಸಗಿ ದೂರದರ್ಶನ ಸೇವೆಗಳ ಪ್ರಸಾರ ಜನಪ್ರಿಯಗೊಳ್ಳುತ್ತ ಬಂದಂತೆ ಈ ಸೇವೆಯು ತನ್ನ ಹೊಳಪನ್ನು ಕಳೆದುಕೊಳ್ಳುತ್ತ ಬಂದಿದೆ. ಇತ್ತೀಚೆಗೆ ಮನರಂಜನೆಗೆ ಮೀಸಲಾಗಿರುವ ಕೆಲವು ಖಾಸಗಿ ಬಾನುಲಿ ಸೇವೆಗಳು ಜನಪ್ರಿಯ ಗೊಳ್ಳುತ್ತ ಬಂದರೂ ಅವು ಕೇವಲ ವ್ಯಾವಹಾರಿಕವಾಗಿವೆ. ಕ್ರಿ.ಶ ೧೯೩೫ರಲ್ಲಿಯೇ ಕನ್ನಡ ಆಕಾಶವಾಣಿ ಪ್ರಾರಂಭಗೊಂಡಿದ್ದರೂ ಇಲ್ಲಿಯವರೆಗೂ ಕನ್ನಡದಲ್ಲಿ ಒಂದೇ ಒಂದು ಸಣ್ಣ ತರಂಗ ಬಾನುಲಿ ಕೇಂದ್ರವಿಲ್ಲ.
ಹವ್ಯಾಸಿ ರೇಡಿಯೋ
ಕರ್ನಾಟಕದಲ್ಲಿ ಹವ್ಯಾಸಿ ರೇಡಿಯೋ ಉಪಯೋಗಿಸುವ ಸಾಕಷ್ಟು ಆಸಕ್ತರಿದ್ದಾರೆ. ಇದು ತರಬೇತಿ ಹಾಗೂ ಪರವಾನಿಗೆ ಪಡೆದ ಹವ್ಯಾಸಿಗಳು ರೇಡಿಯೋ ತರಂಗಗಳ ಮೂಲಕ ಒಂದು ಜಾಲವನ್ನು ಏರ್ಪಡಿಸಿಕೊಂಡು ಮಾಹಿತಿ ವಿನಿಮಯ ಮಾಡಿಕೊಳ್ಳುವ ಒಂದು ಹವ್ಯಾಸ. ಕೆಲವು ನೈಸರ್ಗಿಕ ವಿಕೋಪಗಳಲ್ಲಿ ಈ ಹವ್ಯಾಸಿಗಳು ಪರಿಹಾರ ತಂಡಗಳಿಗೆ ಉತ್ತಮ ಮಾಹಿತಿ ಮತ್ತು ಮಾರ್ಗದರ್ಶನವನ್ನು ನೀಡಿದ್ದಾರೆ.
ದೂರದರ್ಶನ
ಇದೊಂದು ಅತ್ಯಂತ ಪರಿಣಾಮಕಾರಿ ದೃಶ್ಯ ಮಾಧ್ಯಮ. ಕಳೆದ ಇಪ್ಪತ್ತು ವರ್ಷಗಳಲ್ಲಿ ಅಗಾಧ ಬೆಳವಣಿಗೆಯನ್ನು ಕಂಡಿದೆ.
ಸರಕಾರಿ ಒಡೆತನದ ವಾಹಿನಿಗಳು
೧೫ನೇ ಸೆಪ್ಟಂಬರ್ ೧೯೫೯ರಲ್ಲಿ ದೆಹಲಿಯಲ್ಲಿ ಮೊದಲ ದೂರದರ್ಶನ ಕೇಂದ್ರ ಪ್ರಾರಂಭವಾಯಿತು. ೧೯೮೨ರಲ್ಲಿ ದೂರದರ್ಶನವನ್ನು ರಾಷ್ಟ್ರೀಯ ಪ್ರಸಾರಕವೆಂದು ನೇಮಿಸಲಾಯಿತು. ಮಾಜಿ ಪ್ರಧಾನಿ ದಿವಂಗತ ಇಂದಿರಾ ಗಾಂಧಿಯವರ ವಿಶೇಷ ಆಸಕ್ತಿಯೊಂದಿಗೆ ಅಲ್ಪ-ಶಕ್ತಿ ಪ್ರಸಾರಣ ಕೇಂದ್ರಗಳನ್ನು ಸ್ಥಾಪಿಸುವುದರೊಂದಿಗೆ ದೂರದರ್ಶನವು ಅತೀ ವೇಗವಾಗಿ ಜವರಿಗೆ ತಲುಪಲಾರಂಭಿಸಿತು. ಕೇವಲ ಹಿಂದಿ ಮತ್ತು ಇಂಗ್ಲೀಷ್ ಭಾಷೆಗೆ ಸೀಮಿತವಾಗಿದ್ದ ದೂರದರ್ಶನ ಕ್ರಮೇಣ ಎಲ್ಲಾ ಪ್ರಾದೇಶಿಕ ಭಾಷೆಗಳಲ್ಲಿಯೂ ಕಾರ್ಯಾರಂಭ ಮಾಡಿದೆ.
ಪಣ್ಯಂ ಉಪ್ಪು ವನಜಾ ಬಾಯಿ
ಆರಂಭಿಕ ಜೀವನ
ವನಜಾ ಬಾಯಿಯವರು ತಮಿಳುನಾಡಿನ ಚೆನ್ನೈನಲ್ಲಿ ನವೆಂಬರ್ 27, 1930 ರಂದು ಪಲೈ ವೆಂಕಟ ಸುಬ್ಬರಾವ್ ಮತ್ತು ಸಾವಿತ್ರಿ ಬಾಯಿಯವರಿಗೆ ಪ್ರಮುಖ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಆಕೆಯ ತಂದೆ ಸಿವಿಲ್ ಸರ್ವೆಂಟ್ ಆಗಿದ್ದರು ಮತ್ತು ಬ್ರಿಟಿಷ್ ರಾಜ್ ಅವಧಿಯಲ್ಲಿ ಮದ್ರಾಸ್ ಪ್ರೆಸಿಡೆನ್ಸಿಯಲ್ಲಿ ಹಲವಾರು ಜಿಲ್ಲೆಗಳಿಗೆ ಜಿಲ್ಲಾಧಿಕಾರಿಯಾಗಿ ಸೇವೆ ಸಲ್ಲಿಸಿದರು. ಆಂಧ್ರಪ್ರದೇಶದ ಕರ್ನೂಲು, ನೆಲ್ಲೂರು ಮತ್ತು ಕೃಷ್ಣಾ ಜಿಲ್ಲೆಗಳಿಗೆ ಜಿಲ್ಲಾಧಿಕಾರಿಯಾಗಿಯೂ ಸೇವೆ ಸಲ್ಲಿಸಿದ್ದರು. 1952 ರಲ್ಲಿ, ವನಜಾ ಬಾಯಿ ಅವರು ಅದೇ ದೇಶಸ್ಥ ಬ್ರಾಹ್ಮಣ ಸಮುದಾಯಕ್ಕೆ ಸೇರಿದ ಪ್ರಮುಖ ತೋಟಗಾರಿಕಾ ತಜ್ಞ ಮತ್ತು ಭೂಮಾಲೀಕ ಪಿ.ವಿ.ರಂಗನಾಥ ರಾವ್ ಅವರನ್ನು ವಿವಾಹವಾದರು.
ನಿಧನ
ಆಗಸ್ಟ್ 2007 ರಲ್ಲಿ, ವನಜಾ ಬಾಯಿ ಅವರು ಹೃದಯ ಸ್ತಂಭನದಿಂದ ನಂದ್ಯಾಲ್‌ನ ಖಾಸಗಿ ಆಸ್ಪತ್ರೆಯಲ್ಲಿ ನಿಧನರಾದರು.
ಮೋಹನ ವೀಣೆ
ಪ್ರಸಿದ್ಧ ಸಂಗೀತಗಾರರು
ವರ್ಗ:ಹಿಂದುಸ್ತಾನಿ ಸಂಗೀತ ವಾದ್ಯಗಳು ವರ್ಗ:ಹಿಂದುಸ್ತಾನಿ ಸಂಗೀತ
ಮೋಗುಬಾಯಿ ಕುರ್ಡಿಕರ್
ಸಂಗೀತ ಸೇವೆ
೧೯೪೦ರಿಂದ ಮೋಗುಬಾಯಿಯವರು ಭಾರತದ ಎಲ್ಲೆಡೆ ತಮ್ಮ ಗಾಯನವನ್ನು ಪ್ರಸ್ತುತ ಪಡಿಸಿದರು. ಆರಂಭಿಕ ದಿನಗಳಲ್ಲಿ ಅವರು ಸಂಗೀತ ಕಚೇರಿ ಸಂಘಟಕರಿಂದ ಸಾಕಷ್ಟು ಅಪಮಾನಗಳನ್ನು ಎದುರಿಸಿದರು, ಆ ದಿನಗಳಲ್ಲಿ ಮಹಿಳೆಯರಿಗೆ ಗಾಯನ ಸಂಗೀತದಲ್ಲಿ ಹೆಚ್ಚಿನ ಪ್ರಾಶಸ್ತ್ಯವಿರದ ಕಾರಣ ಹೆಚ್ಚಿನ ಸಂಭಾವನೆಯೂ ಸಿಗುತ್ತಿರಲಿಲ್ಲ. ಅವರ ಗಾಯನದ ಉನ್ನತ ಅಭ್ಯಾಸ, ಅವರ ಶಿಸ್ತು, ತಮ್ಮ ಗುರುಗಳ ಘರಾಣೆಯ ಮೂಲಭೂತ ತತ್ವಗಳಿಗೆ ಎಂದೂ ತಿಲಾಂಜಲಿ ನೀಡದೆ ಅಗ್ರಪಂಕ್ತಿಯ ಗಾಯಕಿಯಾಗಿ ತಮ್ಮದೇ ಆದ ಛಾಪನ್ನು ಮೂಡಿಸಿದರು. ಅವರು ತಮ್ಮ ಗಾಯನ ಕಚೇರಿಗಳಲ್ಲಿ ಠುಮ್ರಿ ಮತ್ತು ನಾಟ್ಯ ಸಂಗೀತವನ್ನು ಹಾಡಲಿಲ್ಲ.
ಶಿಷ್ಯ ಬಳಗ
ಮೋಗುಬಾಯಿಯವರು ತಮ್ಮ ಶಿಷ್ಯರೆಲ್ಲರಿಗೂ ಮಾಯಿ ಎಂದೆ ಪರಿಚಿತರಾಗಿದ್ದರು. ಅವರು ತಮ್ಮ ಸಂಗೀತ ಜ್ಞಾನವನ್ನು ತಮ್ಮ ಮಗಳಾದ ಕಿಶೋರಿ ಅಮೋನ್‍ಕರ್ ಅಲ್ಲದೇ ಇನ್ನೂ ಅನೇಕ ಶಿಷ್ಯರಿಗೆ ಹಂಚಿದ್ದಾರೆ. ಮೋಗುಬಾಯಿಯವರ ಇತರ ಪ್ರಮುಖ ಶಿಷ್ಯರೆಂದರೆ ಕೌಶಲ್ಯಾ ಮಂಜೇಶ್ವರ್, ಪದ್ಮಾ ತಳವಳಕರ್, ಕಮಲ್ ತಾಂಬೆ, ಬಬನ್ ರಾವ್ ಹಲ್ದನಕರ್, ಸುಹಾಸಿನಿ ಮೂಲ್ಗಾಂವಕರ್ ಮತ್ತು ಅರುಣ್ ದ್ರಾವಿಡ್.
ಪ್ರಶಸ್ತಿ ಮತ್ತು ಬಿರುದುಗಳು
ಪ್ರತಿವರ್ಷ ಗೋವಾ ರಾಜ್ಯದ ಮಡಗಾಂವ್ ನಗರದಲ್ಲಿ ಸ್ವರಮಂಚ್ ಸಂಸ್ಥೆಯು ಗಾನತಪಸ್ವಿನಿ ಮೋಗುಬಾಯಿ ಕುರ್ಡೀಕರ್ ಸ್ಮೃತಿ ಸಂಗೀತ ಸಮ್ಮೇಳನವನ್ನು ನಡೆಸುತ್ತದೆ.
ವರ್ಗ:ಸಂಗೀತ ವರ್ಗ:ಭಾರತದ ಸಂಗೀತಗಾರರು ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಕಲ್ಪತರು ಚಾರಿಟೇಬಲ್ ಟ್ರಸ್ಟ್(ರಿ), ಉಜಿರೆ
ಹೊರಗಿನ ಕೊಂಡಿಗಳು
ವರ್ಗ:ಸಮಾಜ ಸೇವೆ
ಆರ್. ಎನ್. ಶೆಟ್ಟಿ
ರಾಮ ನಾಗಪ್ಪ ಶೆಟ್ಟಿ [೧೫ ಆಗಸ್ಟ್ ೧೯೨೮ - ೧೭ ಡಿಸೆಂಬರ್ ೨೦೨೦] ಒಬ್ಬ ಭಾರತೀಯ ಉದ್ಯಮಿ ಮತ್ತು ಲೋಕೋಪಕಾರಿ.
ಜೀವನ
ಡಾ.ರಾಮ ನಾಗಪ್ಪ ಶೆಟ್ಟಿಯವರು ಉತ್ತರ ಕನ್ನಡ ಜಿಲ್ಲೆಯ ಮುರುಡೇಶ್ವರದ ಕೃಷಿ ಕುಟುಂಬದಲ್ಲಿ ಜನಿಸಿದವರು. ಅವರ ತಂದೆ ಮುರುಡೇಶ್ವರ ದೇವಾಲಯದ ಅನುವಂಶೀಯ ನಿರ್ವಾಹಕರಾಗಿ, ಆಡಳಿತಾಧಿಕಾರಿಯಾಗಿದ್ದರು. ಪ್ರೌಢಶಿಕ್ಷಣ ಮುಗಿಸಿದ ನಂತರ ಶೆಟ್ಟಿರವರು ಶಿರಸಿಯಲ್ಲಿ ಸಿವಿಲ್ ಗುತ್ತಿಗೆದಾರರಾಗಿ ತಮ್ಮ ವೃತ್ತಿ ಜೀವನ ಆರಂಭಿಸಿದರು. ಗುತ್ತಿಗೆದಾರರಾಗಿ ತಮ್ಮ ವೃತ್ತಿಜೀವನದಲ್ಲಿ ಯಶಸ್ವಿಗೊಂಡ ಕೂಡಲೆ ಅವರ ತಂದೆ ೨೪ನೇ ವಯಸ್ಸಿನಲ್ಲಿ ಅವರಿಗೆ ವಿವಾಹ ಮಾಡಿದರು. ಅವರಿಗೆ ಏಳು ಮಕ್ಕಳಿದ್ದಾರೆ. ಮೂರು ಗಂಡು ಮತ್ತು ನಾಲ್ಕು ಹೆಣ್ಣು.
ಮುರುಡೇಶ್ವರ ಕ್ಷೇತ್ರ
ಶೆಟ್ಟಿಯವರು ಧಾರ್ಮಿಕ ಮತ್ತು ಪರೋಪಕಾರಿ ವ್ಯಕ್ತಿ. ಅವರು ಪ್ರವಾಸೋದ್ಯಮ ನಕ್ಷೆಯಲ್ಲಿ ಮುರುಡೇಶ್ವರ ಪಟ್ಟಣವನ್ನು ಹಾಕುವ ಕಾರಣೀಭೂತರಾಗಿದ್ದಾರೆ. ಶಿವನ ಭಕ್ತರಾದ ಇವರು ನವೀಕರಿಸಿದ ಮತ್ತು ದ್ರಾವಿಡ ವಾಸ್ತುಶಿಲ್ಪ ಶೈಲಿಯಲ್ಲಿ ಮುರುಡೇಶ್ವರ ದೇವಾಲಯ ಮರುನಿರ್ಮಾಣ ಮಾಡುವ ತೀವ್ರ ಆಸಕ್ತಿಯನ್ನು ತೋರಿಸಿದರು. ಈ ದೇವಸ್ಥಾನದಲ್ಲಿ ಇರುವ ೨೪೯ ಅಡಿ ಎತ್ತರದ ರಾಜಗೋಪುರ ವಿಶ್ವದ ಅತಿ ಎತ್ತರದ ಗೋಪುರ ಎಂದು ಪರಿಗಣಿಸಲಾಗಿದೆ. ಮತ್ತೊಂದು ವಿಸ್ಮಯ, ಅರಬ್ಬಿ ಸಮುದ್ರದ ತೀರದಲ್ಲಿ ಗುಡ್ಡದ ಮೇಲೆ ಸ್ಥಾಪಿಸಲಾಗಿರುವ ೧೨೩ ಅಡಿ ಎತ್ತರದ ಶಿವನ ಮೂರ್ತಿಯು ವಿಶ್ವದ ಅತಿ ಎತ್ತರದ ಪ್ರತಿಮೆ ಎಂದು ಆರಾದ್ಯವಾಗಿದೆ. ಅವರು ೯೦ರ ದಶಕದ ಆರಂಭದಲ್ಲಿ ಕನ್ಯಾಕುಮಾರಿಗೆ ಭೇಟಿ ನೀಡಿದಾಗ ಈ ವಿಗ್ರಹವನ್ನು ನಿರ್ಮಿಸಲು ಸ್ಪೂರ್ತಿಯಾಯಿತು. ಅವರು ಪ್ರಸಿದ್ಧ ವಿವೇಕಾನಂದ ಪ್ರತಿಮೆಯನ್ನು ಸ್ಥಾಪಿಸಿದ ಎರಡು ವರ್ಷಗಳ ನಂತರ ಸ್ಥಳಕ್ಕೆ ಭೇಟಿ ನೀಡಿದ್ದರು. ಆ ನಂತರ ಶಿವನ ಆರಾಧ್ಯ ನಿರ್ಮಿಸಲು ನಿರ್ಧರಿಸಿದರು, ಈ ಕಾರ್ಯ ನೆರವೇರಲು ಎರಡು ವರ್ಷ ತೆಗೆದುಕೊಂಡಿತು. ಅವರು ತನ್ನ ಕೊನೆಯುಸಿರಿರುವ ತನಕ ಮುರುಡೇಶ್ವರ ದೇವಾಲಯದ ಅಭಿವೃದ್ಧಿ ಕೆಲಸವನ್ನು ಮುಂದುವರೆಸುವುದಾಗಿ ಹೇಳಿಕೆ ನೀಡಿದ್ದರು.
ಉದ್ಯಮ ರಂಗ
ಶೆಟ್ಟಿರವರ ವಾರ್ಷಿಕ ವ್ಯಾಪಾರ ವಹಿವಾಟು ೨೦೦೦ ಕೋಟಿ ರೂ ಮೀರಿ ವ್ಯಾಪಿಸಿದೆ. ೧೯೬೭ರಲ್ಲಿ ಅವರು ಒಂದು ಪಾಲುದಾರಿಕೆ ಕಂಪನಿಯಾದ (ಆರ್ ಎನ್ ಶೆಟ್ಟಿ & ಕಂಪನಿ) ಪ್ರಾರಂಭಿಸಿದರು. ಮುಂದಿನ ನಾಲ್ಕು ವರ್ಷಗಳಲ್ಲಿ ಅವರು ಮೂರು ಪ್ರಮುಖವಾದ ಯೋಜನೆಯನ್ನು ನಿರ್ಮಿಸಲು ಕೈಗೊಂಡು ಹೊನ್ನಾವರ-ಬೆಂಗಳೂರು ರಸ್ತೆಯ ಸೇತುವೆಯನ್ನು ನಿರ್ಮಿಸಿದರು. ವ್ಯಾಪಾರ ಏಳಿಗೆಯಾಗಿ, ಶೆಟ್ಟಿ ತನ್ನ ಸ್ಥಳೀಯ ಜಿಲ್ಲೆ ಇಂದ ಹೊರಬಂದು ಹುಬ್ಬಳ್ಳಿಯಲ್ಲಿ ಕಾರ್ಯವನ್ನು ಆರಂಭಿಸಿದರು. ೧೯೬೭ರಲ್ಲಿ ಏಳು ನಾಗರಿಕ ಗುತ್ತಿಗೆದಾರರೊಂದಿಗೆ, ಅವರ ಕಿರಿಯ ಮಗನ ಹೆಸರಿನಲ್ಲಿ ಹುಬ್ಬಳ್ಳಿಯಲ್ಲಿ- ನವೀನ್ ಯಂತ್ರಸಜ್ಜಿತ ಕಟ್ಟಡ ನಿರ್ಮಾಣ ಕಂಪೆನಿ ಪ್ರೈವೇಟ್ ಲಿಮಿಟೆಡ್ ಎಂಬ ಮತ್ತೊಂದು ಸಂಸ್ಥೆ ಆರಂಭಿಸಿದರು.